Proposta għal direttiva tal-Parlament ewropew u tal-Kunsill dwar it-trasport intern ta' oġġetti perikolużi {SEK(2006)1725} {SEK(2006)1726} /* KUMM/2006/0852 finali - COD 2006/0278 */





[pic] | KUMMISSJONI TAL-KOMUNITAJIET EWROPEJ | Brussel 22.12.2006 KUMM(2006) 852 finali 2006/0278 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar it-trasport intern ta' oġġetti perikolużi {SEK(2006)1725}{SEK(2006)1726} (preżentata mill-Kummissjoni) MEMORANDUM TA’ SPJEGAZZJONI 110 1) IL-KUNTEST TAL-PROPOSTA Ir-raġunijiet għall-proposta u l-għanijiet tagħha It-trasport internazzjonali ta' l-oġġetti perikolużi huwa rregolat bi ftehimiet internazzjonali. Fl-Ewropa, hemm żewġ strumenti ta' dan it-tip fis-seħħ fir-rigward tat-trasport bit-triq u bil-ferrovija. Ftehim bħal dawn, għat-trasport bl-ilmijiet interni navigabbli, attwalment jinsab fil-fażi tar-ratifika. Fl-UE, ir-regolamenti għat-toroq u l-ferrovija ddaħħlu fil-leġiżlazzjoni Komunitarja permezz ta' żewġ direttivi, li jwessgħu l-ambitu tar-regoli għat-trasport nazzjonali u joħolqu ġabra unika ta' regoli għall-operazzjonijiet kollha tat-trasport fi ħdan is-suq uniku. Billi l-ftehim dwar it-trasport bl-ilmijiet interni navigabbli huwa mistenni li dalwaqt jkun ratifikat, jixraq li, minħabba raġunijiet ta' armonizzazzjoni, jiddaħħal fil-leġiżlazzjoni Komunitarja. Dan il-kuntest joffri opportunità għall-aġġornament u l-armonizzazzjoni tal-leġiżlazzjoni eżistenti. Il-bażi ġuridika li tħalli l-UE taġixxi f'dan il-qasam huwa l-Artikolu 71(1)(c) tat-Trattat. Il-Kuntest Ġenerali L-ammont totali tat-trasport ta' l-oġġetti perikolużi fl-Unjoni huwa madwar 110 biljun kilometru-tunnellata / sena, li minnhom 58% huwa bit-triq, 25% bil-ferrovija u 17% bl-ilmijiet interni navigabbli. It-tendenza għat-trasport bit-triq u bl-ilmijiet interni navigabbli kienet li jiżdied, filwaqt li għat-trasport bil-ferrovija li jonqos. It-trasport ta' l-oġġetti perikolużi jirrappreżenta madwar 8% mit-total tat-trasport tal-merkanzija. Sabiex ikunu żgurati s-sikurezza u s-sigurtà tat-trasport ta' l-oġġetti perikolużi kif ukoll il-moviment ħieles u b'diversi mezzi tas-servizzi internazzjonali tat-trasport, in-Nazzjonijiet Uniti (NU) ħolqot u aġġornat dokument dwar ir- Recommendations on the Transport of Dangerous Goods Model Regulations . Il-ftehimiet internazzjonali li jirregolaw it-trasport internazzjonali ta' l-oġġetti perikolużi huma bbażati fuq ir-Rakkomandazzjonijiet tan-NU, li ġew implimentati fis-settur tat-trasport intern fl-Ewropa permezz ta' tliet strumenti. - Il-Ftehim Ewropew dwar it-trasport internazzjonali fit-toroq ta' oġġetti perikolużi (ADR); - Ir-Regolamenti dwar it-trasport internazzjonali ta' oġġetti perikolużi bil-ferrovija (RID). - Il-Ftehim Ewropew dwar it-trasport internazzjonali ta' oġġetti perikolużi fuq l-ilmijiet interni navigabbli (ADN); Kważi l-pajjiżi kollha ta' l-UE huma firmatarji ta' l-ADR u l-RID. L-ADN għadu ma ġiex fis-seħħ. Dan għadu fil-proċess ta' ratifika u huwa mistenni li jidħol fis-seħħ fl-2009 l-aktar tard. Disgħa mill-pajjiżi ta' l-UE huma firmatarji ta' l-ADN. Żewġ sistemi oħra, ibbażati fuq l-ADN (ADN-R, ADN-D) qed jintużaw attwalment fiż-żoni tar-Renu u d-Danubju, fejn il-pajjiżi f'dawn l-inħawi huma firmatarji. Barra minn hekk, jeżistu regoli nazzjonali għat-trasport nazzjonali. Fl-1997, il-Kummissjoni għamlet proposta għal Direttiva tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri fir-rigward tat-trasport ta' oġġetti perikolużi bl-ilmijiet interni navigabbli minn bastimenti (emendata fl-1999). Madankollu, il-proposta qatt ma ġiet adottata, minħabba li l-ADN ma ġiex konkluż kif jixraq. Il-proposta ġiet irtirata fl-2004. Għaldaqstant, il-leġiżlazzjoni ta' l-UE tkopri biss il-mezzi tat-trasport fuq l-art ta' oġġetti perikolużi bit-triq u bil-ferrovija. Għal dawn il-mezzi, il-leġiżlazzjoni tiżgura livell għoli ta' sikurezza tat-trasport, libertà fil-provvista ta' servizzi tat-trasport u libertà ta' moviment għall-mezzi ta' trasport fit-territorju ta' l-UE. Ma teżisti l-ebda regola Ewropea dwar it-trasport ta' oġġetti perikolużi bl-ilmijiet interni navigabbli. Ladarba fil-futur qarib l-ADN jidħol fis-seħħ, l-iżvilupp ta' żewġ sistemi differenti għandu jiġi evitat: wieħed għat-trasport internazzjonali u wieħed għal dak nazzjonali. Il-ħsieb li l-ftehimiet internazzjonali dwar it-trasport bit-triq u l-ferrovija jiġu inkorporati fil-leġiżlazzjoni Komunitarja, essenzjalment biex dawn ir-regoli jiġu estiżi għat-trasport nazzjonali wkoll, jgħodd bl-istess mod għat-trasport bl-ilmijiet interni navigabbli. F'operazzjonijiet tat-trasport li jużaw mezzi varji, mhuwiex mixtieq li min jagħmel użu minn dawn l-operazzjonijiet ikollu jħares regoli differenti għal kull mezz tat-trasport. Fejn hu possibli, ir-regoli għandhom ikunu l-istess, skond l-għan tar-Rakkomandazzjonijiet tal-NU. Għal raġunijiet storiċi, il-leġiżlazzjoni eżistenti ta' l-UE dwar it-trasport ta' oġġetti perikolużi hija pjuttost ikkumplikata. Atti ta' leġiżlazzjoni marbuta ma' mezz partikolari, fihom inkonsistenzi bla bżonn. Barra minn hekk, uħud mid-dispożizzjonijiet huma diġà, jew dalwaqt ikunu, skaduti. Iż-żewġ direttivi jistgħu jitqiesu superfluwi, billi d-dispożizzjonijiet tagħhom ġew inkorporati fl-ADR, l-RID u l-ADN. Barra mill-kwistjonijiet preċedenti ta' sustanza, tfaċċat problema teknika marbuta ma' l-istruttura attwali tad-direttivi eżistenti. Kull darba li ssir reviżjoni tal-ftehimiet internazzjonali, kull perjodu ta' sentejn, id-direttivi jeħtieġu li jsiru traduzzjonijiet sħaħ ta' annessi tekniċi voluminużi, li jirriżultaw diffiċli ħafna, saħansitra impossibli. Jekk ma jsir xejn, il-problemi mfissra hawn fuq se jibqgħu u jiħraxu: ir-regoli kumplessi attwali huma mistennija jsiru aktar ikkumplikati bit-tibdil li jsir fil-ftehimiet internazzjonali; ir-regoli skaduti se jitħallew u jħawdu l-utenti; ir-riskju tan-nuqqas ta' konformità se jiżdied. Ir-regoli ta' l-UE faċilment jistgħu jsiru aktar, milli anqas, diffiċli biex jintużaw. Biż-żieda fl-użu ta' kunċetti multimodali, regoli differenti għall-mezzi tat-trasport differenti se joħolqu aktar problemi prattiċi ta' kuljum għall-operazzjonijiet multimodali u jżidu l-ispejjeż bla bżonn. Għat-trasport fuq l-ilmijiet interni navigabbli, regoli differenti bejn it-trasport internazzjonali u dak nazzjonali se jfixxklu l-iżvilupp ta' dan il-mezz, li kieku, abbażi ta' l-istatistika, jista' jkun mezz preferut f'ħafna każijiet. 130 Id-dispożizzjonijiet eżistenti fil-qasam tal-proposta Il-leġiżlazzjoni Komunitarja fiha erba' atti leġiżlattivi f'dan il-qasam: (1) Id-Direttiva tal-Kunsill 94/55/KE tal-21 ta' Novembru 1994 dwar l-approssimazzjoni tal-liġijiet ta' l-Istati Membri fir-rigward tat-trasport tal-merkanzija perikoluża bit-triq; (2) Id-Direttiva tal-Kunsill 96/49/KE tat-23 ta' Lulju 1996 dwar l-approssimazzjoni tal-liġijiet ta' l-Istati Membri fir-rigward tat-trasport ta' merkanzija perikoluża bil-ferrovija; (3) Id-Direttiva tal-Kunsill 96/35/KE tat-3 ta' Ġunju 1996 fuq il-ħatra u l-kwalifiki vokazzjonali ta' konsulenti dwar is-sigurtà għat-traspost ta' merkanzija perikoluża bit-triq, bil-ferrovija u bil-passaġġi fuq l-ilma interni; (4) Id-Direttiva 2000/18/KE tal-Parlament Ewropew u tal-Kunsill tas-17 ta' April 2000 dwar il-ħtiġijiet minimi għall-eżami tal-konsulenti tas-sigurtà dwar it-trasport ta' merkanzija perikoluża bit-triq, bil-ferrovija jew bil-passaġġi fuq l-ilma interni. Dispożizzjonijiet tad-Direttivi (3) u (4) qegħdin attwalment jiddaħħlu fl-annessi tad-Direttivi (1) u (2), għaldaqstant ma jibqax bżonn dawn ta' l-ewwel għall-mezzi tat-triq u tal-ferrovija. Il-proposta tintegra u taġġorna d-Direttivi (1) u (2) mingħajr ma tbiddel is-sustanza tad-dispożizzjonijiet attwali tal-mezzi tat-triq u tal-ferrovija. Min-naħa l-oħra, il-proposta twessa' l-ambitu tal-leġiżlazzjoni Komunitarja għat-trasport fuq l-ilmijiet interni navigabbli, li hija bidla sinifikanti. Il-konsistenza mal-politiki u l-għanijiet l-oħra ta' l-Unjoni Il-proposta hija marbuta mal-leġiżlazzjoni attwali tal-UE fir-rigward tas-sikurezza tat-trasport, is-suq intern u l-politiki ambjentali, u tappoġġa l-għanijiet ta' l-iżvilupp sostenibbli u l-istrateġiji ta' Liżbona. 2) IL-KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT Il-konsultazzjoni mal-partijiet interessati Il-metodi ta’ konsultazzjoni, is-setturi ewlenin fil-mira u l-profil ġenerali tal-parteċipanti Minħabba l-leġiżlazzjoni eżistenti ta' l-UE dwar it-trasport ta' oġġetti perikolużi, diġà jeżisti Kumitat Regolatorju biex jittratta dan is-suġġett. L-Istati Membri u l-pajjiżi ta' l-EFTA ġew ikkonsultati permezz tal-Kumitat waqt diversi laqgħat kif ukoll bejn il-laqgħat permezz ta' l-Internet. Permezz ta' korrispondenza regolari bejn il-Kumitat u l-Parlament Ewropew, dan ta' l-aħħar inżamm infurmat b'ħidmet il-Kumitat. Il-partijiet ikkonċernati, li huma l-assoċjazzjonijiet industrijali li jirrappreżentaw il-kumpaniji involuti fit-trasport ta' l-oġġetti perikolużi, għandhom id-dritt jattendu għal-laqgħat tal-Kumitat bħala osservaturi. B'dan il-mod, setgħu jesprimu l-opinjoni tagħhom tul l-istadju tat-tfassil tal-proposta. Barra minn hekk, il-Kummissjoni Ċentrali għan-Navigazzjoni fuq ir-Renu ġiet ikkonsultata, fid-dawl ta' l-importanza tagħha għall-operazzjonijiet ta' trasport fuq ir-Renu, minħabba li dawn jirrappreżentaw madwar 80% tat-trasport ta' oġġetti perikolużi fl-Ewropa. Saret konsultazzjoni miftuħa fuq l-Internet mill-21/05/2006 sal-31/07/2006. Il-Kummissjoni rċeviet 108 risposta. Ir-riżultati huma disponibbli hawn: http://ec.europa.eu/dgs/energy_transport/security/consultations/2006_07_31_en.htm. Ġabra fil-qosor tat-tweġibiet u kif tqiesu Il-kontribut ta' l-Istati Membri u l-partijiet ikkonċernati ħalla impatt kruċjali fuq il-kontenut tal-proposta. Tul il-proċess ta' konsultazzjoni, tfittex li kemm jista' jkun jintlaħqu pożizzjonijiet komuni. Tul il-konsultazzjoni pubblika maġġoranza tassew kbira tal-parteċipanti kienu favur il-politika proposta mill-Kummissjoni. 213 Il-ġbir u l-użu ta' l-għarfien espert Ma kien hemm l-ebda ħtieġa għal parir espert estern. Il-valutazzjoni ta' l-impatt Il-valutazzjoni ta' l-impatt eżaminat tliet alternattivi ta' politika: (1) " Kodifkazzjoni mingħajr tibdil fil-politika" L-ambitu u l-kontenut tal-leġiżlazzjoni eżistenti ta' l-UE dwar it-trasport ta' l-oġġetti perikolużi jinżammu fil-format preżenti tagħhom. It-trasport fuq l-ilmijiet interni navigabbli ma jiġix inkluż fil-leġiżlazzjoni Komunitarja. Titkompla biss il-proċedura ta' kodifikazzjoni fir-rigward tal-leġiżlazzjoni attwali, li kienet diġà nbdiet bħala tentattiv. Sa ċertu punt, hu possibli li l-kodifikazzjoni tiffaċilita aktar l-applikazzjoni tar-regoli. Madankollu, minkejja li dawn il-bidliet jintlaqgħu tajjeb mill-partijiet ikkonċernati, l-impatt tagħhom fl-oqsma kollha huwa maħsub li jkun limitat. (2) "Kodifikazzjoni u leġiżlazzjoni ġdida dwar l-ilmijiet interni navigabbli" Il-kodifikazzjoni ssir bħal fl-alternattiva 1, biż-żieda ta' att leġiżlattiv ta' l-UE li jkopri t-trasport ta' oġġetti perikolużi fuq l-ilmijiet interni navigabbli. Fil-preżent, regoli reġjonali jew nazzjonali differenti japplikaw għat-trasport fuq l-ilmijiet interni navigabbli fit-territorju ta' l-Unjoni. L-att il-ġdid ikun imsejjes fuq il-ftehim internazzjonali li jmiss, u jkun ikopri kemm it-trasport internazzjonali kif ukoll nazzjonali, b'hekk jarmonizza r-regoli fi ħdan l-Unjoni. Dan iħalli impatt ekonomiku pożittiv fuq l-operaturi tat-trasport, għaliex ir-regoli jkunu aktar sempliċi, iħalli wkoll impatt soċjali pożittiv fuq il-ħaddiema fil-qasam tat-trasport u fuq l-ambjent, għaliex jitnaqqas ir-riskju ta' inċidenti. Barra minn hekk, l-infurzar tar-regoli jkun aktar sempliċi għall-awtoritajiet nazzjonali. (3) "Reviżjoni tal-leġiżlazzjoni, li tinkludi l-ilmijiet interni navigabbli" Il-leġiżlazzjoni eżistenti ta' l-UE dwar it-trasport ta' oġġetti perikolużi tiġi riveduta u ssimplifikata, id-direttivi eżistenti jingħaqdu u l-ambitu tal-leġiżlazzjoni jitwessa' għat-trasport fuq l-ilmijiet interni navigabbli. L-alternattiva 3 tinkludi elementi ta' reviżjoni u simplifikazzjoni aktar mill-alternattiva 2. L-ewwelnett, klawżoli skaduti jitneħħew. Jekk jitħallew, dawn ikomplu jikkumplikaw bla bżonn qasam minnu nnifsu kumpless, bir-riżultat ta' aktar riskju u spejjeż. It-tieni, ir-regoli li jirregolaw it-tliet mezzi interni — it-triq, il-ferrovija u l-ilmijiet interni navigabbli — jiġu kemm jista' jkun armonizzati. Ġabra ta' regoli armonizzata tiffaċilita sostanzjalment it-trasport b'mezzi varji. Dawn iż-żewġ elementi ma jkunux possibbli bl-alternattivi 1 u 2. Regoli kumplessi jġibu magħhom riskji inerenti għas-sikurezza u l-ambjent. Għalhekk, huwa rikonnoxxut li l-armonizzazzjoni tar-regoli jħalli impatt pożittiv fl-oqsma kollha: ekonomiku għaliex inaqqas l-ispejjeż; soċjali għaliex ir-regoli jistgħu jiġu applikati aktar faċli u għalhekk jipprovdi għal aktar sikurezza; u tnaqqis fir-riskji ambjentali għall-istess raġunijiet. L-infurzar mill-awtoritajiet nazzjonali jitħaffef minħabba li jitnaqqsu l-varjazzjonijiet bejn ir-regoli. Ġabra ta' regoli armonizzata u aktar faċli għall-użu għandha wkoll ittejjeb konsiderevolment il-konformità tal-partijiet ikkonċernati. Bla dubju, l-alternattiva 3 toffri l-impatti ekonomiċi, soċjali, ambjentali u ta' infurzar l-aktar pożittivi. 3) L-ELEMENTI ġURIDIċI TAL-PROPOSTA Sommarju ta' l-azzjoni proposta Id-direttiva l-ġdida proposta taġġorna l-erba' direttivi eżistenti u erba' deċiżjonijiet tal-Kummissjoni dwar it-trasport ta' oġġetti perikolużi, tintegrahom f'att wieħed ta' leġiżlazzjoni u twessa' l-ambitu tar-regoli tal-UE biex tkopri mhux biss it-trasport bit-triq u l-ferrovija imma wkoll it-trasport fuq l-ilmijiet interni navigabbli. Il-proposta tinkorpora fil-leġiżlazzjoni Komunitarja r-regoli eżistenti dwar it-trasport internazzjonali, kif ukoll twessa' l-applikazzjoni tar-regoli internazzjonali għat-trasport nazzjonali. Il-bażi ġuridika L-Artikolu 71(1)(c) tat-Trattati. Il-prinċipju tas-sussidjarjetà Il-prinċipju tas-sussidjarjetà japplika billi l-proposta ma taqax fil-kompetenza esklussiva tal-Komunità. L-għanijiet tal-proposta ma jistgħux jintlaħqu biżżejjed mill-Istati Membri għar-raġunijiet li ġejjin: - Diġà bdew azzjonijiet mill-UE, u dawn qed jitwettqu fit-trasport ta' l-oġġetti perikolużi bit-triq u bil-ferrovija. - Fit-trasport ta' l-oġġetti perikolużi bl-ilmijiet interni navigabbli, żewġ sistemi ta' regoli reġjonali huma attwalment fis-seħħ, jirregolaw it-trasport fiż-żoni tar-Renu u d-Danubju (ADN-R, ADN-D), u sistema oħra (ADN tan-NU) hija mistennija li dalwaqt tidħol fis-seħħ. Barra minn hekk, jeżistu diversi regoli għat-trasport nazzjonali fil-pajjiżi tar-Renu u d-Danubju kif ukoll f'pajjiżi oħrajn. Azzjonijiet ta' Stati Membri individwali ma jistgħux jiksbu fit-territorju ta' l-Unjoni l-istess livell ta' armonizzazzjoni u applikazzjoni tar-regoli għat-trasport fuq l-ilmijiet interni navigabbli bħal fil-każ tat-trasport bit-triq u bil-ferrovija. Azzjoni Komunitarja se tilħaq aħjar l-għanijiet tal-proposta għar-raġunijiet li ġejjin: - L-għan tal-ħolqien ta' regoli uniformi fit-territorju ta' l-Unjoni għall-operazzjonijiet tat-trasport kollha ta' oġġetti perikolużi, kemm nazzjonali kif ukoll internazzjonali u għal kwalunkwe mezz tat-trasport intern, ma jistax jintlaħaq mingħajr l-intervent tal-Komunità. L-indikaturi kwalitattivi li ġejjin juru li l-għanijiet tal-proposta jistgħu jintlaħqu aħjar mill-Unjoni: - It-trasport multimodali se jiżdied; - L-operazzjonijiet tat-trasport se jsiru aktar sempliċi għall-operaturi tat-trasport u l-ispejjeż għalihom se jonqsu. - Ir-riskju ta' inċidenti għall-ħaddiema fil-qasam tat-trasport, ċittadini u l-ambjent se jonqos; - Il-leġiżlazzjoni tat-trasport u l-infurzar se jkunu aktar sempliċi għall-awtoritajiet nazzjonali; - Il-leġiżlazzjoni Komunitarja f'dan il-qasam se tiġi ssimplifikata. Ir-rinfurzar u t-twessigħ ta' l-applikazzjoni ta' l-ADR u ta' l-RID billi jiġu inklużi fil-leġiżlazzjoni Komunitarja li tirregola l-mezzi tat-trasport bit-triq u bil-ferrovija, urew li l-intervent ta' l-UE huwa ġustifikat. L-intervent ta' l-UE huwa bl-istess mod ġustifikat fit-twessigħ ta' l-ambitu għat-tielet mezz intern, it-trasport fuq l-ilmijiet interni navigabbli. Il-proposta għaldaqstant tikkonforma mal-prinċipju tas-sussidjarjetà. Il-prinċipju tal-proporzjonalità Il-proposta tħares il-prinċipju tal-proporzjonalità għar-raġunijiet li ġejjin: Il-kwistjoni dwar il-proporzjonalità f'dan il-kuntest hija relevanti għat-trasport fuq l-ilmijiet interni navigabbli biss, għaliex strumenti ta' l-UE diġà jeżistu għat-trasport ta' oġġetti perikolużi bit-triq u bil-ferrovija. Għall-Istati Membri li diġà, jew bi ħsiebhom li, japplikaw wieħed mill-ADN reġjonali (l-ADN-R jew l-ADN-D), hu meħtieġ sforz addizzjonali tassew żgħir biex jitwessa' l-ambitu tar-regoli għat-trasport nazzjonali, aktar u aktar minħabba li l-ADN diġà jinkludi dispożizzjonijiet speċjali għall-bastimenti li jġorru oġġetti ta' trasport nazzjonali biss. Barra minn hekk, għall-Istati Membri li għandhom tassew ftit, jew saħansitra xejn, trasport ta' oġġetti perikolużi fuq l-ilmijiet interni navigabbli, id-direttiva proposta fiha dispożizzjonijiet speċjali. Id-direttiva hija l-aktar strument xieraq propost għal żewġ raġunijiet: - l-istrumenti eżistenti ta' l-UE f'dan il-qasam, li se jitbiddlu, huma direttivi; - għall-implimentazzjoni tad-dispożizzjonijiet temporanji u nazzjonali stipulati fl-anness tal-proposta'. Billi l-proposta tarmonizza u tissimplifika r-regoli għat-trasport ta' oġġetti perikolużi fl-Unjoni, il-piż finanzjarju u amministrattiv għall-partijiet kollha fl-Istati Membri se jitnaqqas aktar milli jiżdied. It-trasport fuq l-ilmijiet interni navigabbli, fejn ir-regoli ta' l-ADN japplikaw għat-trasport nazzjonali għall-ewwel darba, teoretikament jista' jkun hemm spejjeż addizzjonali fl-adattament tal-bastimenti, li qabel kienu joperaw biss għat-trasport nazzjonali, biex jikkonformaw mar-regoli ta' l-ADN; madankollu fil-prattika mhux mistenni li jiġri hekk. L-għażla ta' l-istrumenti Strument propost: direttiva. 342 Mezzi oħra mhumiex tajba biżżejjed għar-raġunijiet li ġejjin: L-ewwelnett, l-istrument propost jibdel u jirrevoka erba' strumenti eżistenti li huma kollha direttivi. It-tieni, it-twessiegħ ta' l-ambitu, ta' l-istrument propost, biex jinkludi l-ilmijiet interni navigabbli, jimxi fuq prinċipli leġiżlattivi simili għad-direttivi eżistenti. Minkejja l-proposta fiha dispożizzjonijiet prinċipalment tekniċi, li jissejsu fuq ir-Rakkomandazzjonijiet tan-Nazzjonijiet Uniti u ma jistgħux jinbidlu, hemm ukoll eżenzjonijiet u derogi li jistgħu jiġu implimentati fl-Istati Membri b'modi differenti. It-tielet, l-applikazzjoni tal-proposta għat-trasport fuq l-ilmijiet interni navigabbli tiddependi fuq iċ-ċirkostanzi ta' kull Stat Membru. Għalhekk, l-għażla ta' direttiva hija l-aktar għażla ta' strument xierqa. 4) IMPLIKAZZJONI GħALL-BAġIT Il-proposta hija maħsuba biex tgħaddi t-traduzzjoni u l-pubblikazzjoni neċessarja ta' l-annessi tekniċi tad-direttiva mill-Komunità, fir-realtà mil-livell tal-Kummissjoni, għall-Istati Membri, fejn ikun meħtieġ. Dawn jiġu aġġornati kull sentejn. Il-Komunità għandha għalhekk tħejji biex tappoġġa finanzjament it-traduzzjonijiet nazzjonali. Madankollu, dak li l-Komunità tiffranka minn fuq spejjeż tat-traduzzjoni u pubblikazzjoni se jkun aktar mill-appoġġ li jingħata lill-Istati Membri. 5) TAGħRIF ADDIZZJONALI Simplifikazzjoni Il-proposta taħseb għas-simplifikazzjoni tal-leġiżlazzjoni u tal-proċeduri amministrattivi għall-awtoritajiet pubbliċi (ta' l-UE jew nazzjonali) u għall-entitajiet privati. Il-proposta ssarraf f'simplifikazzjoni sostanzjali tal-leġiżlazzjoni Komunitarja fil-qasam tat-trasport ta' l-oġġetti perikolużi, minkejja li l-ambitu tal-leġiżlazzjoni se jkun twessa'. It-tliet mezzi tat-trasport interni jkunu koperti b'att leġiżlattiv wieħed. Id-direttiva l-ġdida tirrevoka d-Direttivi eżistenti 94/55/KE u 96/49/KE, kif emenedati, dwar it-trasport ta' oġġetti perikolużi, id-Direttivi 96/35/KE u 2000/18/KE dwar konsulenti dwar is-sikurezza fl-oġġetti perikolużi, u d-Deċiżjoni tal-Kummissjoni 2005/263/KE u 2005/180/KE, kif emendati, dwar id-derogi nazzjonali mid-Direttivi 94/55/KE u 96/49/KE. Fl-aħħarnett, il-ftehimiet internazzjonali dwar it-trasport ta' oġġetti perikolużi jkun hemm referenza għalihom fl-annessi tad-direttiva, u mhux kif inhuma inklużi preżentement. Dan inaqqas l- acquis Komunitarju b'madwar 2000 paġna. Kwistjoni sekondarja hija li d-Direttiva tal-Kunsill 82/714/KEE li tistabbilixxi ħtiġijiet tekniċi għall-bastimenti tal-passaġġi fuq l-ilma interni (li qed tiġi emendata), l-Artikolu 6 bħalissa jippermetti kwalunkwe mezz tal-ġarr li jkollu ċertifikat, maħruġ skond ir-Regolament għat-trasport ta' sustanzi perikolużi fuq ir-Renu (ADN-R), biex iġorr oġġetti perikolużi fit-territorju kollu Komunitarju. Billi d-direttiva proposta hawn tipprevedi t-tneħħija gradwali taċ-ċertifikat li joħroġ mill-ADN-R, dan l-Artikolu għandu għalhekk jiġi revokat. 513 Leġiżlazzjoni Komunitarja ssimplifikata tħaffef it-traspożizzjoni tal-leġiżlazzjoni Komunitarja fil-leġiżlazzjoni nazzjonali. Il-ħidma ta' l-awtoritajiet ta' l-infurzar, inkluż ir-rappurtar, isir aktar sempliċi u aktar effikaċi bl-armonizzazzjoni tar-regoli li jirregolaw it-trasport u l-oġġetti perikolużi. 514 Proċeduri amministrattivi għall-parteċipanti kollha fit-trasport ta' l-oġġetti perikolużi, mill-kunsinnatur għad-destinatarju, jkunu eħfef b'regoli simplifikati u armonizzati. Dokumentazzjoni dwar operazzjonijiet tat-trasport u vetturi jkunu wkoll aktar sempliċi b'regoli armonizzati, bħal ma jkun it-taħriġ tal-persuni involuti u l-ħidma tal-konsulenti dwar is-sikurezza fl-oġġetti perikolużi. 515 Il-proposta hija inkluża fil-programm kontinwu tal-Kummissjoni għall-aġġornament u s-simplifikazzjoni ta' l- acquis Komunitarju u l-Programm Leġiżlattiv u ta' Ħidma u bir-referenza 2005/TREN/017. Ir-revoka ta' leġiżlazzjoni eżistenti L-adozzjoni tal-proposta se twassal għar-revoka tal-leġiżlazzjoni eżistenti. Tabella ta' korrelazzjoni L-Istati Membri huma obbligati jgħarrfu lill-Kummissjoni bit-test tad-dispożizzjonijiet nazzjonali li jittrasponu d-direttiva, kif ukoll tabella ta' korrelazzjoni bejn dawk id-dispożizzjonijiet u din id-direttiva. Iż-Żona Ekonomika Ewropea L-att propost jikkonċerna kwistjoni taż-ŻEE, u għalhekk għandu jestendi għaż-Żona Ekonomika Ewropea. Spjegazzjoni dettaljata tal-proposta Artikolu 1 Ambitu ta' applikazzjoni Wieħed mill-punti ewlenin ta' dan l-artikolu huwa li jindika meta Stat Membru jista' jiġi eżentat mill-applikazzjoni tad-direttiva fir-rigward tat-trasport fuq l-ilmijiet interni navigabbli. Artikolu 2 Definizzjonijiet Ftehimiet internazzjonali relevanti, oġġetti perikolużi u mezzi tat-trasport huma definiti. Artikolu 3 Dispożizzjonjiet ġenerali Dispożizzjonijiet ġenerali għall-oġġetti perikolużi qed jiġu stipulati. Artikolu 4 Pajjiżi terzi Trasport minn u lejn pajjiżi mhux ta' l-UE li joperaw fi ħdan ftehimiet internazzjonali dwar trasport ta' oġġetti perikolużi qed jiġi permess. Artikolu 5 Restrizzjonijiet għal raġunijiet barra s-sikurezza waqt it-trasport Stat Membru jista', fit-territorju tiegħu, japplika dispożizzjonijiet addizzjonali għat-trasport ta' oġġetti perikolużi, għall-raġunijiet barra s-sikurezza. Artikolu 6 Restrizzjonijiet għat-trasport minħabba raġunijiet ta' sikurezza Stat Membru jista japplika dispożizzjonijiet addizzjonali għat-trasport nazzjonali mħaddem minn vetturi nazzjonali. Fl-eventwalità ta' inċident jew okkorrenza, Stat Membru jista' jieħu miżuri ta' emerġenza, meta meħtieġ. Artikolu 7 Derogi Billi ftehimiet internazzjonali u l-annessi tad-direttiva ma jqisux il-partikolaritajiet kollha tat-trasport nazzjonali, l-Istati Membri jistgħu, f'ċerti kundizzjonjiet, jagħtu derogi mid-direttiva lit-trasport nazzjonali. F'xi każijiet, id-derogi għandhom ikunu adottati mill-Kummissjoni skond il-proċedura tal-komitoloġija. Id-derogi huma suġġetti għall-analiżi perjodika u huma elenkati fl-annessi tad-direttiva. Artikolu 8 Dispożizzjonijiet tranżitorji Stat Membru jista' jżomm ċerti dispożizzjonijiet nazzjonali temporanji li huma elenkati fl-annessi tad-direttiva. Artikolu 9 Adattamenti L-emendi meħtieġa biex jiġu adattati l-annessi għall-progress xjentifiku u tekniku għandhom jiġu adottati konformement mal-proċedura tal-komitoloġija. Artikolu 10 Il-Kumitat Dan l-artikolu jipprevedi Kumitat Regolatorju, dwar it-trasport ta' oġġetti perikolużi, li se jassisti lill-Kummissjoni fi ħdan il-proċeduri tal-komitoloġija. Artikolu 11 Traspożizzjoni Id-data maħsuba għad-dħul fis-seħħ tad-direttiva hija l-1 ta’ Jannar 2009. Fl-istess jum, jidħlu fis-seħħ l-aġġornamenti ta' kull sentejn tal-ftehimiet internazzjonali relevanti. Artikoli 12 u 13: Emendi u Revoki Id-direttiva l-ġdida se tirrevoka d-Direttivi eżistenti 94/55/KE u 96/49/KE, kif emendati, dwar it-trasport ta' oġġetti perikolużi, id-Direttivi 96/35/KE u 2000/18/KE dwar konsulenti dwar is-sikurezza fl-oġġetti perikolużi, u d-Deċiżjoni 2005/263/KE u 2005/180/KE, kif emendati, dwar id-derogi, u l-Artikolu 6 tad-Direttiva tal-Kunsill 82/714/KEE, kif emendata, li tistabbilixxi ħtiġijiet tekniċi għall-bastimenti tal-passaġġi fuq l-ilma interni. Artikoli 14 u 15: Dħul fis-seħħ u d-Destinatarji Id-dħul fis-seħħ huwa fl-għoxrin jum wara dak tal-pubblikazzjoni tad-direttiva. Din id-direttiva hija indirizzata lill-Istati Membri. 2006/0278 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar it-trasport intern ta' oġġetti perikolużi (Test b'relevanza għaż-ŻEE) IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbixxi l-Komunità Ewropea, u partikolarment l-Artikolu 71 tiegħu, Wara li kkunsidraw il-proposta tal-Kummissjoni[1], Wara li kkunsidraw l-opinjoni tal-Kumitat Ekonomiku u Soċjali Ewropew[2], Wara li kkunsidraw l-opinjoni tal-Kumitat tar-Reġjuni[3], Filwaqt li jaġixxu bi qbil mal-proċedura stipulata fl-Artikolu 251 tat-Trattat, Billi: (1) It-trasport ta' oġġetti perikolużi bit-triq, bil-ferrovija jew fuq l-ilmijiet interni navigabbli jġib miegħu riskju konsiderevoli ta' inċidenti. Għandhom għalhekk jittieħdu miżuri biex jiżguraw li dan it-trasport jitwettaq bl-aħjar kundizzjonijiet ta' sikurezza. (2) Regoli uniformi dwar it-trasport ta' oġġetti perikolużi bit-triq u bil-ferrovija ġew stabbiliti bid-Direttiva tal-Kunsill 94/55/EC tal-21 ta' Novembru 1994 dwar l-approssimazzjoni tal-liġijiet ta' l-Istati Membri li jittrattaw it-trasport ta' l-oġġetti perikolużi bit-triq[4], u d-Direttiva tal-Kunsill 96/49/KE tat-23 ta' Lulju 1996 dwar l-approssimazzjoni tal-liġijiet ta' l-Istati Membri fir-rigward tat-trasport ta' l-oġġetti perikolużi bil-ferrovija[5], rispettivament. (3) Sabiex titwaqqaf sistema komuni li tkopri l-aspetti kollha tat-trasport ta' oġġetti perikolużi fuq l-ilmijiet interni navigabbli, id-Direttivi 94/55/KE u 96/49/KE għandhom jinbiddlu b'Direttiva waħdanija li tistipula wkoll id-dispożizzjonijiet b'rabta ma' l-ilmijiet interni navigabbli. (4) Il-maġġoranza ta' l-Istati Membri huma partijiet kontraenti fil-Ftehim Ewropew dwar it-trasport internazzjonali fit-toroq ta' oġġetti perikolużi ("ADR"), fir-Regolamenti dwar it-trasport internazzjonali ta' oġġetti perikolużi bil-ferrovija ("RID") u, fejn ikun relevanti, fil-Ftehim Ewropew dwar it-trasport internazzjonali ta' oġġetti perikolużi fuq l-ilmijiet interni navigabbli ("ADN"). (5) L-ADR, l-RID u l-ADN jistipulaw regoli uniformi għat-trasport internazzjonali sikur ta' oġġetti perikolużi. Regoli bħal dawn għandhom ukoll jiġu estiżi għat-trasport nazzjonali sabiex jarmonizzaw fil-Komunità, il-kundizzjonijiet li fihom l-oġġetti perikolużi jiġu trasportati, u sabiex ikun żgurat il-funzjonament tas-suq komuni tat-trasport. (6) Id-dispożizzjonijiet ta' din id-Direttiva m'għandhomx japplikaw għat-trasport ta' l-oġġetti perikolużi f'ċerti ċirkostanzi eċċezzjonali marbuta man-natura tal-vetturi jew basimenti involuti, jew man-natura limitata tat-trasport użat. (7) Kull Stat Membru għandu jżomm id-dritt li jeżenta mill-applikazzjoni ta' din id-Direttiva, it-trasport ta' oġġetti perikolużi fuq l-ilmijiet interni navigabbli, jekk l-ilmijiet interni navigabbli fit-territorju tiegħu m'humiex magħquda b'kanal ta' l-ilma intern navigabbli, ma' l-ilmijiet interni navigabbli ta' Stati Membri oħrajn, jew jekk ma jinġarrux oġġetti perikolużi fuqhom. (8) Mezzi ta' trasport irreġistrati ma' terzi pajjiżi għandhom jitħallew iwettqu t-trasport internazzjonali ta' oġġetti perikolużi fit-territorji ta' l-Istati Membri sakemm jikkonformaw mad-dispożizzjonijiet relevanti ta' l-ADR, l-RID jew l-ADN. (9) Kull Stat Membru għandu jżomm id-dritt li strettament jirregola jew jipprojbixxi, għal raġunijiet barra s-sikurezza, it-trasport nazzjonali ta' oġġetti perikolużi. (10) Kull Stat Membru għandu jkollu l-possibbiltà li japplika regoli iktar stretti għall-operazzjonijiet tat-trasport nazzjonali mwettqa minn vetturi rreġistrati jew li qed joperaw fit-territorju tiegħu. (11) L-armonizzazzjoni tal-kundizzjonijiet li huma fis-seħħ għat-trasport nazzjonali ta' oġġetti perikolużi m'għandhiex tiċħad milli jitqiesu ċirkostanzi nazzjonali speċifiċi. Din id-Direttiva għandha għalhekk tagħti il-possibbiltà lill-Istati Membri sabiex jagħtu ċerti derogi skond ċerti kundizzjonijiet identifikati. Derogi bħal dawn għandhom ikunu elenkati f'din id-Direttiva bħala "dispożizzjonijiet nazzjonali addizzjonali." (12) Fid-dawl tal-livell ta' l-investiment meħtieġ f'dan is-settur, l-Istati Membri għandhom jippermettu li temporanjament jinżammu ċerti dispożizzjonijiet nazzjonali speċifiċi fir-rigward tal-ħtiġijiet ta' kostruzzjoni tal-mezzi tat-trasport jew ta' tagħmir, tat-trasport permezz tat- Tunnel taħt il-Kanal Ingliż u tat-trasport bejn Stati Membri u Stati li ma jiffurmawx parti mill-Organizzazzjoni għall-Koperazzjoni tal-Ferroviji (OSJD). Dispożizzjonijiet bħal dawn għandhom ikunu elenkati f'din id-Direttiva bħala "dispożizzjonijiet tranżitorji addizzjonali." (13) Huwa meħtieġ li jkun possibli l-Annessi tad-Direttiva jiġu adattati malajr għall-progress xjentifiku u tekniku inkluż l-iżvilupp ta' teknoloġiji ġodda għall-insegwiment u t-traċċar, partikolarment biex jitqiesu dispożizzjonijiet ġodda inkorporati fl-ADR, fl-RID u fl-ADN. (14) Il-Kummissjoni għandu jkollha wkoll il-possibbiltà li tirrevedi l-listi tad-dispożizzjonijiet nazzjonali addizzjonali u li tiddeċiedi dwar l-applikazzjoni u l-implimentazzjoni ta' miżuri ta' emerġenza fl-eventwalità ta' inċidenti jew okkorrenzi. (15) Il-miżuri meħtieġa għall-implementazzjoni ta' din id-Direttiva għandhom ikunu adottati bi qbil mad-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[6]. (16) Partikolarment, il-Kummissjoni għandha tingħata s-setgħa li adatta l-Annessi għall-progress xjentifiku u tekniku. Billi dawn huma miżuri b'ambitu ġenerali mfassla biex jemendaw jew iħassru elementi mhux essenzjali ta' din id-Direttiva, jew biex jissupplimentaw din id-Direttiva biż-żieda ta' elementi ġodda mhux essenzjali, dawn għandhom jiġu adottati skond il-proċedura regolatorja bi skrutinju previst fl-Artikolu 5a tad-Deċiżjoni 1999/468/KEE. (17) Abbażi ta' l-effiċjenza, il-limiti ta' żmien li normalment japplikaw fil-kuntest tal-proċeduri regolatorji bi skrutinju, għandhom jitqassru għall-adozzjoni ta' l-adattamenti ta' l-Annessi għall-progress xjentifiku u tekniku. (18) Ladarba l-għanijiet ta' din id-Direttiva, partikolarment l-iżgurar ta' l-applikazzjoni uniformi ta' regoli tas-sikurezza armonizzati fil-Komunità u livell għoli ta' sikurezza għall-operazzjonijiet ta' trasport nazzjonali u internazzjonali, ma jistgħux jintlaħqu kif xieraq mill-Istati Membri waħedhom, u jistgħu għalhekk, minħabba l-iskala u l-effetti ta' din id-Direttiva, jintlaħqu aħjar fuq livell Komunitarju, il-Komunità tista' tadotta miżuri skond il-prinċipju tas-sussidjarjetà stabbilit fl-Artikolu 5 tat-Trattat. Skond il-prinċipju tal-proporzjonalità, kif stipulat f'dak l-Artikolu, din id-Direttiva ma tmurx lil hinn minn dak li hu meħtieġ sabiex jinkisbu dawk l-għanijiet. (19) Id-dispożizzjonijiet ta' din id-Direttiva huma mingħajr preġudizzju għall-impenn li daħlu għalih il-Komunità u l-Istati Membri tagħha, skond il-miri stabbiliti fl-Aġenda 21, il-Kapitolu 19, fil-Konferenza ta' l-UNCED f'Ġunju 1992 f'Rio de Janeiro, biex jaħdmu għall-armonizzazzjoni ta' sistemi għall-klassifikazzjoni ta' sustanzi perikolużi; (20) Id-dispożizzjonijiet ta' din id-Direttiva huma mingħajr preġudizzju għal-leġiżlazzjoni Komunitarja li tirregola l-kundizzjonijiet tas-sikurezza li fihom għandhom jiġu trasportati aġenti bijoloġiċi u organiżmi ġenetikament modifikati, irregolati skond id-Direttiva tal-Kunsill 90/219/KEE[7], id-Direttiva 2001/18/KE tal-Parlament Ewropew u tal-Kunsill[8], u d-Direttiva 2000/54/KE tal-Parlament Ewropew u tal-Kunsill[9]. (21) Id-dispożizzjonijiet ta' din id-Direttiva huma mingħajr preġudizzju għall-applikazzjoni ta' dispożizzjonijiet Komunitarji oħra fl-oqsma tas-sikurezza u s-saħħa fuq il-post tax-xogħol u tal-ħarsien ta' l-ambjent; partikolarment id-Direttiva ta' Qafas dwar is-sikurezza u s-saħħa fuq il-post tax-xogħol, id-Direttiva 89/391/KEE[10], u d-direttiva li joħorġu minnha, inkluż id-Direttiva 98/24/KE[11] dwar l-aġenti kimiċi, u d-Direttiva 2004/37/KE[12] dwar il-karċinoġeni u l-mutaġeni. (22) L-Artikolu 6 tad-Direttiva tal-Kunsill 82/714/KEE ta' l-4 ta' Ottubru 1982 li tistabbilixxi ħtiġijiet tekniċi għall-bastimenti tal-passaġġi fuq l-ilma interni[13], jipprevedi li bastimenti li jkollhom ċertifikat, maħruġ skond ir-Regolament għat-trasport ta' sustanzi perikolużi fuq ir-Renu (l-ADNR), jistgħu jġorru oġġetti perikolużi fit-territorju Komunitarju kollu skond il-kundizzjonijiet stipulati fl-istess ċertifikat. B'konsegwenza ta' l-adozzjoni ta' din id-Direttiva, id-Direttiva 82/714/KEE għandha tiġi emendata sabiex tħassar dik id-dispożizzjoni. (23) Id-Direttivi 94/55/KEE u 96/49/KEE għandhom għalhekk jiġu revokati. Għal raġunijiet ta' ċarezza u razzjonalità, huwa wkoll neċessarju li jiġu revokati d-Direttiva tal-Kunsill 96/35/KE tat-3 ta' Ġunju 1996 fuq il-ħatra u l-kwalifiki vokazzjonali ta' konsulenti dwar is-sigurtà għat-traspost ta' l-oġġetti perikolużi bit-triq, bil-ferrovija u bil-passaġġi fuq l-ilma interni[14], id-Direttiva 2000/18/KE tal-Parlament Ewropew u tal-Kunsill tas-17 ta' April 2000 dwar il-ħtiġijiet minimi għall-eżami tal-konsulenti tas-sigurtà dwar it-trasport ta' l-oġġetti perikolużi bit-triq, bil-ferrovija jew bil-passaġġi fuq l-ilma interni[15], id-Deċiżjoni tal-Kummissjoni 2005/263/KE ta' l-4 ta' Marzu 2005 li tawtorizza l-Istati Membri jadottaw ċerti derogi skond id-Direttiva tal-Kunsill 94/55/KE fir-rigward tat-trasport ta' l-oġġetti perikolużi bit-triq[16], u d-Deċiżjoni tal-Kummissjoni 2005/180/KE ta' l-4 ta' Marzu 2005 li tawtorizza l-Istati Membri jadottaw ċerti derogi skond id-Direttiva tal-Kunsill 96/49/KE fir-rigward tat-trasport ta' l-oġġetti perikolużi bil-ferrovija[17]. ADOTTAW DIN ID-DIRETTIVA: Artikolu 1 Ambitu ta' applikazzjoni 1. Din id-Direttiva għandha tapplika għat-trasport ta' oġġetti perikolużi bit-triq, bil-ferrovija jew fuq l-ilmijiet interni navigabbli fi ħdan jew bejn l-Istati Membri, inkluż l-attivitajiet tat-tagħbija u l-ħatt, trasferimenti lejn jew minn mezz ieħor tat-trasport u waqfiet meħtieġa skond iċ-ċirkostanzi tat-trasport. Iżda ma għandhiex tapplika għat-trasport ta' oġġetti perikolużi: - (a) b'vetturi, vaguni jew bastimenti li jappartjenu lil jew huma fir-responsabbiltà tal-forzi armati; - (b) b'bastimenti tal-baħar f'żoni marittimi li jiffurmaw parti mill-ilmijiet interni navigabbli; - (c) b'laneċ li jaqsmu biss kanal ta' l-ilma intern navigabbli jew port; jew - (d) imwettaq fil-perimetru ta' żona magħluqa. 2. Fi żmien sena wara d-dħul fis-seħħ ta' din id-Direttiva, l-Istati Membri jistgħu jiddeċiedu li ma japplikawx id-dispożizzjonijiet ta' l-Anness III.1 għal waħda minn dawn ir-raġunijiet: - (a) ma għandhomx ilmijiet interni navigabbli; - (b) l-ilmijiet interni navigabbli tagħhom m'humiex magħquda, b'kanal ta' l-ilma intern navigabbli, ma' l-ilmijiet interni navigabbli ta' Stati Membri oħra; jew - (c) ma jkunux qed jiġu trasportati oġġetti perikolużi fl-ilmijiet interni navigabbli tagħhom. Jekk Stat Membru jiddeċiedi li ma japplikax id-dispożizzjonijiet ta' l-Anness III.1, hu għandu jgħarraf b'dik id-deċiżjoni lill-Kummissjoni, li għandha tgħarraf b'dan lill-Istati Membri. 3. Din id-Direttiva m'għandhiex taffettwa d-dritt ta' l-Istati Membri li jistipulaw rekwiżiti speċifiċi ta' sikurezza għat-trasport nazzjonali u internazzjonali ta' oġġetti perikolużi fit-territorji tagħhom, sakemm dawn m'humiex koperti b'din id-Direttiva. Artikolu 2 Definizzjonijiet Għall-finijiet ta' din id-Direttiva: (1) 'ADR' tfisser il-Ftehim Ewropew dwar it-trasport internazzjonali fit-toroq ta' oġġetti perikolużi, konkluż f'Ġinevra fit-30 ta' Settembru 1957, kif emendat; (2) 'RID' tfisser il-Ftehim Ewropew dwar it-trasport internazzjonali ta' oġġetti perikolużi bil-ferrovija, muri bħala l-Appendiċi C mal-Konvenzjoni dwar it-trasport internazzjonali bil-ferrovija (COTIF) konkluż f'Vilnius fit-3 ta' Ġunju 1999, kif emendat; (3) 'ADN' tfisser il-Ftehim Ewropew dwar it-trasport internazzjonali ta' Oġġetti Perikolużi fuq l-ilmijiet interni navigabbli, konkluż f'Ġinevra fis-26 ta' Mejju 2000, kif emendat; (4) 'vettura' tfisser kull vettura bil-mutur maħsuba għall-użu fit-triq, li jkollha ta' lanqas erba' roti u maħsuba għal veloċità massima li taqbeż l-25 km/h, flimkien mat-trejlers tagħha, u bl-eċċezzjoni ta' vetturi li jinstaqu fuq il-linji tal-ferrovija, ta' tratturi agrikoli jew tal-foresti maħsuba għal veloċità massima li ma taqbiżx l-40 km/h u l-makkinarju mobbli; (5) 'vagun' tfisser kwalunkwe vettura ferrovjarja, mingħajr il-faċilità ta' awtopropulsjoni, li jinstaq fuq ir-roti tiegħu fuq il-linji ferrovjarji u huwa użat għall-ġarr ta' oġġetti; (6) 'bastiment' tfisser kwalunkwe bastiment ta' l-ilmijiet interni navigabbli jew tal-baħar. Artikolu 3 Dispożizzjonjiet ġenerali 1. Bla ħsara għall-Artikolu 7, l-oġġetti perikolużi ma għandhomx jiġu trasportati jekk dan ikun projbit skond l-Annessi I.1, II.1 u III.1. . 2. Bla ħsara għar-regoli ġenerali dwar l-aċċess għas-suq jew ir-regoli ġenerali applikabbli għat-trasport ta' oġġetti, it-trasport ta' oġġetti perikolużi għandu jiġi awtorizzat, suġġett għall-konformità mal-kundizzjonijiet stipulati fl-Annessi I.1, II.1 u III.1. Artikolu 4 Pajjiżi terzi It-trasport ta' oġġetti perikolużi bejn it-territorju Komunitarju u pajjiżi terzi għandu jiġi awtorizzat sakemm jikkonforma mar-rekwiżiti ta' l-ADR, l-RID jew l-ADN. Artikolu 5 Restrizzjonijiet għal raġunijiet barra s-sikurezza waqt it-trasport L-Istati Membri għandhom iżommu d-dritt li jirregolaw jew jipprojbixxu t-trasport ta' l-oġġetti perikolużi fit-territorju tagħhom, esklussivament għal raġunijiet barra s-sikurezza waqt it-trasport. Artikolu 6 Restrizzjonijiet għat-trasport minħabba raġunijiet ta' sikurezza 1. L-Istati Membri, minħabba raġunijiet ta' sikurezza tat-trasport, jistgħu japplikaw dispożizzjonijiet aktar stretti dwar it-trasport nazzjonali ta' oġġetti perikolużi, bl-eċċezzjoni tar-rekwiżiti ta' kostruzzjoni, imwettqa minn vetturi rreġistrati jew li qed joperaw fit-territorju tagħhom. 2. Jekk, fl-eventwalità ta' inċident jew okkorrenza fit-territorju tiegħu, Stat Membru jqis li d-dispożizzjonijiet ta' sikurezza applikabbli nstabu li ma kienux biżżejjed biex jillimitaw il-perikli involuti fl-operazzjoni tat-trasport u jekk ikun hemm bżonn urġenti biex tittieħed azzjoni, dak l-Istat Membru għandu jgħarraf lill-Kummissjoni fl-istadju ta' l-ippjanar bil-miżuri li huwa jipproponi li jieħu. Konformement mal-proċeduri msemmija fl-Artikolu 10(2), il-Kummissjoni għandha tiddeċiedi jekk tawtorizzax l-implimentazzjoni tal-miżuri kkonċernati u dwar it-tul tal-validità ta' dik l-awtorizzazzjoni. Artikolu 7 Derogi 1. L-Istat Membri jistgħu jawtorizzaw l-użu ta' ilsna oħra barra dawk previsti fl-Annessi għall-operazzjonijiet ta' trasport imwettqa fit-territorju tagħhom biss. 2. (a) Bla ħsara għas-sikurezza, l-Istati Membri jistgħu jitolbu derogi mill-Annessi I.1, II.1 jew III.1 għat-trasport ta' kwantitajiet żgħar ta' ċerti oġġetti perikolużi fit-territorju tagħhom, bl-eċċezzjoni ta' sustanzi ta' livell medju jew għoli ta' radjuattività, sakemm il-kundizzjonijiet għal tali trasport mhumiex aktar stretti mill-kundizzjonijiet stipulati f'dawk l-Annessi. (b) Bla ħsara għas-sikurezza, l-Istati Membri jistgħu jitolbu wkoll derogi mill-Annessi I.1, II.1 jew III.1 għat-trasport ta' oġġetti perikolużi fit-territorju tagħhom għal dan li ġej: b1) trasport lokali ta' distanza qasira, jew b2) trasport lokali bil-ferrovija fuq rotot identifikati partikolari, li jifforma parti minn proċess industrijali definit, u li jkun ikkontrollat mill-qrib f'kundizzjonijiet speċifikati b'mod ċar. Il-Kummissjoni għandha f'kull każ teżamina jekk il-kundizzjonijiet stipulati fl-ewwel u t-tieni subparagrafi ta' dan il-paragrafu ġewx sodisfatti u għandha tiddeċiedi, konformement mal-proċedura msemmija fl-Artikolu 10(2), jekk tawtorizzax id-deroga jew iżżidhiex mal-lista tad-dispożizzjonijiet nazzjonali addizzjonali fl-Annessi I.3, II.3 jew III.3. 3. Id-derogi għandhom ikunu validi għal perjodu ta’ 5 snin mid-data ta’ l-awtorizzazzjoni. Id-derogi għandhom jiġu applikati mingħajr diskriminazzjoni. 4. Jekk Stat Membru jitlob l-estensjoni ta' awtorizzazzjoni ta' deroga, il-Kummissjoni għandha tanalizza d-deroga kkonċernata. Jekk ma tiġix adottata l-ebda emenda għall-Annessi I.1, II.1 jew III.1 li tolqot is-suġġett tad-deroga, il-Kummissjoni għandha ġġedded l-awtorizzazzjoni għal perjodu ieħor ta' 5 snin. Jekk tiġi adottata emenda għall-Annessi I.1, II.1 jew III.1 li tolqot is-suġġett tad-deroga, il-Kummissjoni billi timxi mal-proċedura msemmija fl-Artikolu 10(2), tista': (a) tiddikjara d-deroga bħala skaduta u tneħħiha mill-Anness relevanti; (b) tnaqqas l-ambitu ta' l-awtorizzazzjoni u temenda l-Anness relevanti skond dan; (c) iġġedded l-awtorizzazzjoni għal perjodu ieħor ta' 5 snin. 5. Fit-territorju tiegħu kull Stat Membru jista' joħroġ awtorizzazzjoni individwali biex jitwettqu operazzjonijiet tat-trasport ta' oġġetti perikolużi li huma projbiti minn din id-Direttiva jew biex jitwettqu tali operazzjonijiet skond kundizzjonijiet differenti minn dawk stipulati f'din id-Direttiva, bil-kundizzjoni li dawn l-operazzjonijiet huma definiti b'mod ċar u limitati fiż-żmien. Artikolu 8 Dispożizzjonijiet tranżitorji Fit-territorju tagħhom, l-Istati Membri jistgħu jżommu d-dispożizzjonijiet imniżżla fl-Annessi I.2., II.2. u III.2. Stati Membri li jżommu tali dispożizzjonijiet għandhom jinfurmaw lill-Kummissjoni b'dan. Il-Kummissjoni għandha tgħarraf lill-Istati Membri l-oħra. Artikolu 9 Adattamenti L-emendi meħtieġa biex jadattaw l-Annessi mal-progress xjentifiku u tekniku, inkluż l-użu tat-teknoloġiji għall-insegwiment u t-traċċar, fl-oqsma koperti minn din id-Direttiva, partikolarment biex jitqiesu l-emendi għall-ADR, l-RID u l-ADN, għandhom jiġu adottati skond il-proċedura regolatorja bi skrutinju msemmija fl-Artikolu 10(3). Artikolu 10 Il-Kumitat 1. Il-Kummissjoni għandha tiġi megħjuna minn Kumitat dwar it-trasport ta' oġġetti perikolużi. 2. Fejn ikun hemm referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw b'konsiderazzjoni għad-dispożizzjonijiet ta' l-Artikolu 8 tagħha. Il-perjodu msemmi f’Artikolu 5(6) tad-Deċiżjoni 1999/468/EC għandu jiġi ffissat bħala wieħed ta' tliet xhur. 3. Fejn issir referenza għal dan il-paragrafu, għandhom japplikaw l-Artikoli 5a(1) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. Il-limiti ta’ żmien stipulati fl-Artikolu 5 (3)(c), (4)(b) u (4)(e) tad-Deċiżjoni 1999/468/KE għandhom ikunu ta’ xahar, xahar u xahrejn rispettivament. Artikolu 11 Traspożizzjoni: 1. Stati Membri għandhom iġibu fis-seħħ il-liġijiet, ir-regolamenti ud-dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mill-31 ta' Diċembru 2008. Għandhom mingħajr dewmien jipprovdu lill-Kummissjoni bit-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva. Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva, jew ikunu akkumpanjati minn tali referenza, fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva. Artikolu 12 Emenda L-Artikolu 6 tad-Direttiva 82/714/KEE jitħassar. Artikolu 13 Revoki 1. Id-Direttivi Nri 94/55/KE, 96/49/KE, 96/35/KE u 2000/18/KE huma revokati. Ċertifikati maħruġa skond id-dispożizzjonijiet tad-Direttivi revokati għanhom jibqgħu validi sad-data ta' l-iskadenza tagħhom. 2. Id-Deċiżjonijiet 2005/263/KE u 2005/180/KE huma revokati. . Artikolu 14 Dħul fis-seħħ Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea . Artikolu 15 Destinatarji Din id-Direttiva hija indirizzata lill-Istati Membri. Magħmula fi Brussell, Għall-Parlament Ewropew Għall-Kunsill Il-President Il-President ANNESSI I Trasport bit-triq I.1. ADR Fl-Annessi A u B tal-Ftehim dwar it-trasport internazzjonali fit-toroq ta' oġġetti perikolużi (ADR), kif applikabbli b'effett mill-1 ta' Jannar 2009, huwa mifhum illi l-frażi "parti kontraenti" tiġi mibdula bil-frażi "Stat Membru" kif xieraq. I.2. Dispożizzjonijiet tranżitorji addizzjonali 1. L-Istati Membri jistgħu jżommu d-derogi adottati abbażi ta' l-Artikolu 4 tad-Direttiva 94/55/KE sal-31 ta' Diċembru 2010, jew, sa meta l-Anness I.1 jiġi emendat, biex jirrifletti r-Rakkomandazzjonijiet tan-NU dwar it-Trasport ta' Oġġetti Perikolużi msemmija f'dak l-artikolu, jekk dan iseħħ qabel. 2. Fil-limiti tat-territorju tiegħu kull Stat Membru jista' jawtorizza l-użu ta' tankijiet u vetturi mibnija qabel l-1 ta' Jannar 1997 li ma jikkonformawx ma' din id-Direttiva, iżda li ġew prodotti b'konformità ma' rekwiżiti nazzjonali fis-seħħ fil-31 ta' Diċembru 1996, sakemm tali tankijiet u vetturi jinżammu fil-livelli ta' sikurezza meħtieġa. Tankijiet u vetturi prodotti fl-1 ta' Jannar 1997, jew wara, li ma jikkonformawx ma' din id-direttiva imma li kienu nbnew skond ir-rekwiżiti tad-Direttiva 94/55/KE fis-seħħ fid-data tal-kostruzzjoni tagħhom, jistgħu jibqgħu jintużaw għat-trasport nazzjonali. 3. Fil-limiti tat-territorju tiegħu kull Stat Membru jista' jawtorizza l-użu ta' krietel tal-kompressjoni, qatet ta' ċilindri u tankijiet mibnija qabel l-1 ta' Lulju 1997 u kontenitur oħra mibnija wara l-1 ta' Lulju 2003 li ma jikkonformawx ma' din id-Direttiva, iżda li ġew prodotti b'konformità mar-rekwiżiti fis-seħħ fid-data tal-produzzjoni imma mhux wara l-1 ta' Lulju 2005 għall-krietel tal-kompressjoni, qatet ta' ċilindri u tankijiet, u mhux aktar tard mill-1 ta' Lulju 2001 għall-kontenituri l-oħra, sakemm tali tagħmir jinżamm fil-livelli ta' sikurezza meħtieġa. 4. Fil-limiti tat-territorju tiegħu kull Stat Membru fejn it-temperatura ambjentali regolarment tkun inqas minn -20°C, jistgħu jimponu standards iktar stretti fir-rigward tat-temperatura operattiva ta' materjali użati fl-ippakkjar bil-plastik, tankijiet u t-tagħmir tagħhom maħsubin għall-użu fit-trasport nazzjonali ta' oġġetti perikolużi bit-triq sakemm it-temperaturi ta' referenza, xierqa għal żoni klimatiċi speċifiċi, jiġu inkorporati fl-Anness I.1 ta' din id-Direttiva. 5 . Fil-limiti tat-territorju tiegħu kull Stat Membru jista' jżomm id-dispożizzjonijiet nazzjonali barra dawk fl-Anness fir-rigward tat-temperatura ta' referenza għat-trasport fit-territorju tiegħu ta' gassijiet likwefatti jew taħlitiet ta' gassijiet likwefatti, sakemm dispożizzjonijiet relatati mat-temperaturi approprjati ta' referenza għal żoni klimatiċi indikati jkunu inkorporati fl-istandards Ewropej u msemmija fl-Anness. 6. Fil-limiti tat-territorju tiegħu kull Stat Membru jista' jżomm id-dispożizzjonijiet tal-leġiżlazzjoni nazzjonali tiegħu fis-seħħ fil-31 ta' Diċembru 1996 marbuta mal-wiri jew it-tpoġġija ta' kodiċi ta' azzjoni ta' l-emerġenza, jew it-tabella tal-perikli, minflok in-numru ta' l-identifikazzjoni tal-periklu stipulat fl-Anness I.1 ta' din id-Direttiva. I.3. Dispożizzjonijiet nazzjonali addizzjonali Derogi għall-Istati Membri għat-trasport ta' oġġetti perikolużi fit-territorju tagħhom abbażi ta' l-Artikolu 7(2). Numerazzjoni tad-derogi: RO-a/b1/b2-MS-nn RO= Triq a/b1/b2= Artikolu 7 (2) a/b1/b2 MS= Taqsira għal Stat Membru Nn= nurmu ta' l-ordni Abbażi ta' l-Artikolu 7(2) punt a BE il-Belġju RO–a–BE–1 Suġġett: Klassi 1 – Kwantitajiet żgħar. Referenza għall-Anness I.1 ta' din id-Direttiva: 1.1.3.6 Il-kontenut ta' l-Anness tad-Direttiva: is-subsezzjoni 1.1.3.6 tillimita l-kwantità ta' splussiv għall-minjieri li jista' jiġi trasportat f'vettura ordinarja għal 20 kg. Il-kontenut tal-leġiżlazzjoni nazzjonali: L-operaturi ta' ċentri 'l bogħod minn żoni ta' provvista jistgħu jkunu awtorizzati li jġorru 25 kg ta' dinamita jew splussivi qawwija u mhux aktar minn 300 detonatur f'vetturi bil-mutur ordinarji, suġġett għal kondizzjonijiet li għandhom ikunu stabbiliti mis-servizz dwar l-isplussivi. Referenza inizjali għal-leġiżlazzjoni nazzjonali: L-Artikolu 111 tad-Digriet Rjali tat-23 ta' Settembru 1958 dwar l-isplussivi, kif emendat bid-Digriet Rjali tal-14 ta' Mejju 2000. RO–a–BE– 2 Suġġett: It-trasport ta' kontenituri vojta mhux imnaddfa li fihom kien hemm prodotti ta' klassijiet differenti. Referenza għall-Anness I.1 ta' din id-Direttiva: 5.4.1.1.6 Il-kontenut tal-leġiżlazzjoni nazzjonali: Indikazzjoni fuq id-dokument tat-trasport "pakketti vojta mhux imnaddfa li fihom kien hemm prodotti ta' klassijiet differenti". Referenza inizjali għal-leġiżlazzjoni nazzjonali: Deroga 6-97. Kummenti: Deroga reġistrata mill-Kummissjoni Ewropea bħala Nru 21 (skond l-Artikolu 6.10). RO–a–BE-3 Suġġett: Adozzjoni ta' l-RO–a–UK–4. Referenza inizjali għal-leġiżlazzjoni nazzjonali: DE il-Ġermanja RO–a–DE–1 Suġġett: L-ippakkjar imħallat u t-tagħbija mħallta ta' partijiet tal-karozzi bil-klassifikazzjoni 1.4G flimkien ma' ċerti oġġetti perikolużi (n4). Referenza għall-Anness I.1 ta' din id-Direttiva: 4.1.10 u 7.5.2.1 Il-kontenut ta' l-Anness tad-Direttiva: Dispożizzjonijiet dwar il-pakketti mħallta u tagħbija mħallta. Il-kontenut tal-leġiżlazzjoni nazzjonali: NU 0431 u NU 0503 jistgħu jiġi mgħobbija flimkien ma' ċerti oġġetti perikolużi (prodotti marbuta mal-manifattura tal-karozzi) f'ċerti ammonti, kif imniżżla fid-deroga. Il-valur ta' 1000 (komparabbli mal-punt 1.1.3.6.4) m'għandu qatt jinqabeż. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 28. Kummenti: Din id-deroga hija meħtieġa biex partijiet tal-karozzi għas-sikurezza jkunu jistgħu jitqassmu malajr, skond id-domanda lokali; minħabba l-varjetà kbira fl-għażla ta' prodotti, il-ħażna ta' dawn minn garaxxijiet lokali mhijiex komuni. RO–a–DE–2 Suġġett: Deroga mill-ħtieġa biex ikun hemm dokument tat-trasport u dikjarazzjoni tal-kunsinnatur għal ċerti kwantitajiet ta' oġġetti perikolużi, kif imfisser fil-punt 1.1.3.6 (n1). Referenza għall-Anness I.1 ta' din id-Direttiva: 5.4.1.1.1 u 5.4.1.1.6 Il-kontenut ta' l-Anness tad-Direttiva: il-kontenut tad-dokument tat-trasport. Il-kontenut tal-leġiżlazzjoni nazzjonali: Għall-klassijiet kollha barra l-Klassi 7: mhu meħtieġ ebda dokument tat-trasport, jekk il-kwantità ta' l-oġġetti trasportati ma taqbiżx il-kwantitajiet stipulati f'1.1.3.6. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 18. Kummenti: L-informazzjoni mogħtija fl-immarkar u l-ittikkettar tal-pakketti tkun ikkunsidrata bħala waħda suffiċjenti għat-trasport nazzjonali, peress li d-dokument tat-trasport mhux dejjem ikun meħtieġ fejn tkun involuta d-distribuzzjoni lokali. Id-deroga rreġistrata mill-Kummissjoni Ewropea bħala Nru 22 (skond l-Artikolu 6.10). RO–a–DE-3 Suġġett: It-trasport ta' l-istandards tal-kejl u pompi tal-fjuwil (imbattla, mhux imnaddfa). Referenza għall-Anness I.1 ta' din id-Direttiva: Dispożizzjonijiet għan-numru NU 1202, 1203 u 1223 Il-kontenut ta' l-Anness tad-Direttiva: Ippakkjar, immarkar, dokumenti, struzzjonijiet tat-trasport u l-ipproċessar, struzzjonijiet għall-ekwipaġġ tal-vettura. Il-kontenut tal-leġiżlazzjoni nazzjonali: Speċifikazzjoni tar-regolamenti applikabbli u dispożizzjonijiet anċillari għall-applikazzjoni tad-deroga; sa 1000 l: kumparabbli ma' pakketti vojta, mhux imnaddfa; aktar minn 1000 l: Konformità ma' ċerti regolamenti għat-tankijiet; trasport vojt u mhux imnaddaf biss; Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595) ; Ausnahme 24. Kummenti: Lista Nru 7, 38, 38a. RO–a–DE-4 Suġġett: Eżenzjoni ta' kwantitajiet żgħar ta' ċerti oġġetti għal użu privat. Referenza għall-Anness I.1 ta' din id-Direttiva: It-tabella fil-Kapitolu 3.2 għal ċerti numri NU fil-Klassijiet 1 sa 9. Il-kontenut ta' l-Anness tad-Direttiva: Awtorizzazzjoni tat-trasport u dispożizzjonijiet. Il-kontenut tal-leġiżlazzjoni nazzjonali: Klassijiet 1 sa 9; Deroga ta' kwantitajiet żgħar ta' oġġetti varji f'pakketti u kwantitajiet għal użu privat. massimu ta' 50 kg għal kull unità ta' trasport; applikazzjoni tar-rekwiżiti ġenerali dwar l-ippakkjar għall-pakkettar intern. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 3. Kummenti: Deroga limitata sal-31.12.2004 Lista Nru 14*. RO–a–DE–5 Suġġett: Awtorizzazzjoni għall-pakkettar ikkumbinat. Referenza għall-Anness I.1 ta' din id-Direttiva: 4.1.10.4 MP2 Il-kontenut ta' l-Anness tad-Direttiva: Projbizzjoni tal-pakkettar ikkumbinat. Il-kontenut tal-leġiżlazzjoni nazzjonali: Klassijiet 1.4S, 2, 3 u 6.1; awtorizzazzjoni ta' pakkettar ikkumbinat ta' oġġetti fil-Klassi 1.4S (skrataċ għal armi żgħar), aerosols (Klassi 2) u materjali tat-tindif u trattamenti, fil-Klassi 3 u 6.1 (in-numri NU elenkanti) kif lesti għal bejgħ f'pakketti kkumbinati fil-grupp II ta' l-ippakkettar u fi kwantitajiet żgħar. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 21. Kummenti: Listi Nru 30*, 30a, 30b, 30c, 30d, 30e, 30f, 30g. DK id-Danimarka RO–a–DK–1 Suġġett: It-trasport bit-triq ta' pakketti li fihom ikun hemm skart jew fdalijiet ta' sustanzi perikolużi miġbura minn djar u ċerti impriżi biex jintremew. Referenza għall-Anness I.1 ta' din id-Direttiva: Partijiet 2, 4.1.4, 4.1.10, 5.2, 5.4 u 8.2 Il-kontenut ta' l-Anness tad-Direttiva: Il-prinċipji għall-klassifikazzjoni. Dispożizzjonijiet għall-ippakkjar imħallat. Dispożizzjonijiet ta' l-immarkar u t-tikkettar Id-dokument tat-trasport Il-kontenut tal-leġiżlazzjoni nazzjonali: il-pakketti interni li fihom ikun hemm skart jew fdalijiet ta' sustanzi kimiċi miġbura minn djar jew ċerti impriżi jista' jiġu ppakkjati flimkien f'ċertu tip ta' pakketti esterni approvati min-NU. Il-kontenut ta' kull pakkett intern m'għandux ikun aktar minn 5 kg jew 5 litri. Derogi mid-dispożizzjonijiet dwar il-klassifikazzjoni, immarkar u tikkettar, dokumentazzjoni u taħriġ. Referenza inizjali għal-leġiżlazzjoni nazzjonali: Bekendtgørelse nr. 729 of 15. august 2001 om vejtransport of farligt gods § 4, stk. 3. Kummenti: Mhuwiex possibbli li ssir klassifikazzjoni eżatta u jiġu applikati d-dispożizzjonijiet ta' l-ADR kollha meta jinġabru skart jew fdalijiet ta' sustanzi kimiċi, minn djar u ċerti impriżi, biex jintremew. L-iskart tipikament jintrema f'pakketti li jinbiegħu mill-ħwienet bl-imnut. RO–a–DK–2 Suġġett: It-trasport bit-triq li jkun jinkludi l-pakketti ta' sustanzi splussivi u l-pakketti ta' detonaturi fuq l-istess vettura. Referenza għall-Anness I.1 ta' din id-Direttiva: 7.5.2.2 Il-kontenut ta' l-Anness tad-Direttiva: Dispożizzjonijiet għall-pakkettar imħallat. Il-kontenut tal-leġiżlazzjoni nazzjonali: Ir-regoli ta' l-ADR għandhom jitħarsu meta jkunu qed jiġu trasportati oġġetti perikolużi bit-triq. Referenza inizjali għal-leġiżlazzjoni nazzjonali: Bekendtgørelse nr. 729 of 15. august 2001 om vejtransport of farligt gods § 4, stk. l. Kummenti: Hemm ħtieġa prattika biex fl-istess vettura jkunu jistgħu jiġu ppakkjati sustanzi splussivi flimkien ma' detonaturi meta dawn l-oġġetti jkunu qed jiġu trasportati mill-maħżen u lejn il-post tax-xogħol u lura. Meta l-leġiżlazzjoni Daniża dwar it-trasport ta' l-oġġetti perikolużi tiġi emendata, l-awtoritajiet Daniżi se jippermettu dan it-tip ta' trasport b'dawn il-kondizzjonijiet: (1) Ikunu qed jiġi trasportati mhux aktar minn 25 kg ta' sustanzi splussivi taħt il-Grupp D. (2) Ikunu qed jiġi trasportati mhux aktar minn 200 biċċa ta' detonaturi taħt il-Grupp B. (3) Id-detonaturi u sustanzi splussivi għandhom ikunu ppakkjati separatament f'pakketti ċċertifikati min-NU skond r-regoli li hemm fid-Direttiva 2000/61/KE li temenda d-Direttiva 94/55/KE. (4) Id-distanza bejn l-ippakkettar li jkun fih id-detonaturi u dak li jkun fih sustanzi splussivi għandha tkun minn ta' l-anqas metru. Id-distanza għandha titħares anki wara ż-żamma ħesrem tal-brejkijiet. Il-pakketti li fihom ikun hemm sustanzi splussivi u dawk li jkun fihom id-detonaturi għandhom jitpoġġew b'tali mod li dawn ikunu jistgħu jitneħħew malajr mill-vettura. (5) Għandhom jitħarsu r-regoli l-oħra kollha dwar it-trasport ta' l-oġġetti perikolużi bit-triq. FI il-Finlandja RO–a–FI–1 Suġġett: Trasport ta' oġġetti perikolużi f'ċerti ammonti bix-xarabankijiet, u l-materjali radjuattivi b'attività baxxa fi kwantitajiet żgħar għall-kura tas-saħħa u r-riċerka Referenza għall-Anness I.1 ta' din id-Direttiva: 4.1, 5.4 Il-kontenut ta' l-Anness tad-Direttiva: Dispożizzjonijiet għall-pakkettar, dokumentazzjoni Il-kontenut tal-leġiżlazzjoni nazzjonali: It-trasport ta' oġġetti perikolużi, f'ċerti ammonti taħt il-limitu ta' 1.1.3.6 b'piż nett massimu ta' mhux aktar minn 200 kg, fix-xarabankijiet huwa permess mingħajr l-użu tad-dokument tat-trasport u mingħajr ma jintlaħqu r-rekwiżiti tal-pakkettar kollha. Waqt it-trasport ta' materjali radjuattivi ta' attività baxxa sa massimu ta' 50 kg għall-kura tas-saħħa u għar-riċerka, il-vettura ma tinħtieġx li tkun immarkata jew mgħammra skond l-ADR. Referenza inizjali għal-leġiżlazzjoni nazzjonali: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003, 312/2005). RO–a–FI–2 Suġġett: Deskrizzjoni tat-tankijiet vojta mogħtija fid-dokument tat-trasport. Referenza għall-Anness I.1 ta' din id-Direttiva: 5.4.1.1.6 Il-kontenut ta' l-Anness tad-Direttiva: Dispożizzjonijiet speċjali għall-pakketti vojta u mhux imnaddfa, vetturi, kontejners, tankijiet, vetturi tal-batteriji u MEGCs. Il-kontenut tal-leġiżlazzjoni nazzjonali: Fil-każ ta' vetturi bit-tank vojta u mhux imnaddfa li fihom jinġarru żewġ jew aktar sustanzi bin-numri NU 1202, 1203 u 1223, id-deskrizzjoni fid-dokumenti tat-trasport tista' timtela bil-kliem "L-aħħar tagħbija" flimkien ma' isem il-prodott bl-aktar temperatura baxxa biex jieħu n-nar. "Vettura bit-tank vojta, 3, l-aħħar tgħabbija: NU 1203 Motor spirit, II". Referenza inizjali għal-leġiżlazzjoni nazzjonali: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003). RO–a–FI–3 Suġġett: Tikkettar u mmarkar ta' l-unità ta' trasport għall-isplussivi. Referenza għall-Anness I.1 ta' din id-Direttiva: 5.3.2.1.1 Il-kontenut ta' l-Anness tad-Direttiva: Dispożizzjonijiet ġenerali għall-immarkar tal-pjanċi lewn oranġjo. Il-kontenut tal-leġiżlazzjoni nazzjonali: Unitajiet ta' trasport li jittrasportaw (normalment f'vannijiet) ammonti żgħar ta' splussivi (sa massimu ta' 1 000 kg (netti)) għall-barrieri u siti tax-xogħol jistgħu jiġu ttikkettati fuq quddiem u wara, bl-użu tal-pjanċi skond il-mudell Nru 1. Referenza inizjali għal-leġiżlazzjoni nazzjonali: Liikenne- ja viestintäministeriön asetus vaarallisten aineiden kuljetuksesta tiellä (277/2002; 313/2003). FR Franza RO–a–FR–1 Suġġett: It-trasport ta' tagħmir radjografiku tar-raġġi gamma li huwa portabbli u mobbli (18). Referenza għall-Anness I.1 ta' din id-Direttiva: l-Annessi A u B Il-kontenut ta' l-Anness tad-Direttiva: Il-kontenut tal-leġiżlazzjoni nazzjonali: It-trasport ta' tagħmir radjografiku tar-raġġi gamma minn utenti f'vetturi speċjali huwa eżentat iżda suġġett għal regoli speċifiċi. Referenza inizjali għal-leġiżlazzjoni nazzjonali: Arrêté du 1 er juin 2001 relatif au transport de marchandises dangereuses par route - Article 28 . RO–a–FR–2 Suġġett: It-trasport ta' skart li joriġina minn attivitajiet ta' kura li jinvolvu riskji ta' infezzjonijiet u ttrattat bħala partijiet anatomiċi koperti min-NU 3291 b'piż ta' inqas minn jew ugwali għal 15 kg. Referenza għall-Anness I.1 ta' din id-Direttiva: l-Annessi A u B Il-kontenut tal-leġiżlazzjoni nazzjonali: Eżenzjoni mir-rekwiżiti ta' l-ADR għat-trasport ta' skart li joriġina minn attivitajiet ta' kura li jinvolvu riskji ta' infezzjonijiet u ttrattat bħala partijiet anatomiċi koperti min-NU 3291 b'piż ta' inqas minn jew ugwali għal 15 kg. Referenza inizjali għal-leġiżlazzjoni nazzjonali: Arrêté du 1 er juin 2001 relatif au transport de marchandises dangereuses par route - Article 12 . RO–a–FR–3 Suġġett: It-trasport ta' sustanzi perikolużi f'vetturi pubbliċi li jġorru l-passiġġieri (18). Referenza għall-Anness I.1 ta' din id-Direttiva: 8.3.1 Il-kontenut ta' l-Anness tad-Direttiva: It-trasport ta' passiġġieri u sustanzi perikolużi. Il-kontenut tal-leġiżlazzjoni nazzjonali: It-trasport ta' sustanzi perikolużi f'vetturi tat-trasport pubbliku awtorizzat bħala bagalja ta' l-idejn ( hand luggage ): japplikaw biss id-dispożizzjonijiet marbuta ma' l-ippakkjar, l-immarkar u t-tikkettar ta' pakketti kif stabbilit fil-punt 4.1, 5.2 u 3.4. Referenza inizjali għal-leġiżlazzjoni nazzjonali: Arrêté du 1 er juin 2001 relatif au transport de marchandises dangereuses par route - Article 21 . Kummenti: Fil-bagalja ta' l-idejn huwa permess li jkun hemm oġġetti perikolużi li jkunu biss għal użu personali jew inkella għall-użu professjonali. Għal kull vjaġġ jistgħu jiġu trasportati fl-ammonti meħtieġa kontenituri ta' gass li jiġi trasportat għal pazjenti li jbatu minn problemi respiratorji. RO–a–FR–4 Suġġett: Awtodeskrizzjoni tat-trasport ta' kwantitajiet żgħar ta' oġġetti perikolużi (18). Referenza għall-Anness I.1 ta' din id-Direttiva: 5.4.1. Il-kontenut ta' l-Anness tad-Direttiva: L-obbligu li jkun hemm dokument tat-trasport. Il-kontenut tal-leġiżlazzjoni nazzjonali: Awtodeskrizzjoni tat-trasport ta' kwantitajiet żgħar ta' oġġetti perikolużi li ma jaqbżux il-limiti stabbiliti fil-punt 1.1.3.6. mhix suġġetta għall-obbligu li jkun hemm dokument tat-trasport kif hemm stabbilit fil-punt 5.4.1. Referenza inizjali għal-leġiżlazzjoni nazzjonali: Arrêté du 1 er juin 2001 relatif au transport de marchandises dangereuses par route - Article 23-2 . IE - l-Irlanda RO–a–IE–1 Suġġett: Eżenzjoni mir-rekwiżit ta' 5.4.0 ta' l-ADR għal dokument tat-trasport għall-ġarr tal-perstiċidi tal-Klass 3 ta' l-ADR, elenkati fil-punt 2.2.3.3 bħala pestiċidi FT2 (temperatura biex jieħu n-nar < 23oC) u l-Klassi 6.1 ta' l-ADR, elenkati fil-punt 2.2.61.3 bħala pestiċidi likwidi T6 (b'temperatura biex jieħu n-nar ta' anqas minn 23oC), fejn il-kwantitajiet ta' oġġetti perikolużi li qed jinġarru ma jaqbżux il-kwantitajiet stipulati fil-punt 1.1.3.6 ta' l-ADR Referenza għall-Anness I.1 ta' din id-Direttiva: 5.4 Il-kontenut ta' l-Anness tad-Direttiva: Rekwiżiti għal dokument tat-trasport. Il-kontenut tal-leġiżlazzjoni nazzjonali: Id-dokument tat-trasport mhux meħtieġ għall-ġarr tal-pestiċidi tal-Klassi 3 ta' l-ADR u 6.1, fejn il-kwantità ta' l-oġġetti perikolużi li tkun qed tinġarr ma taqbiżx il-kwantitajiet stipulati fil-punt 1.1.3.6 ta' l-ADR. Referenza inizjali għal-leġiżlazzjoni nazzjonali: Regulation 89(9) of the 'Carriage of Dangerous Goods by Road Regulations 2004' . Kummenti: Rekwiżiti onerużi, bla bżonn għat-trasport lokali u t-tqassim ta' tali pestiċidi. RO–a–IE–2 Suġġett: L-eżenzjoni minn uħud mid-dispożizzjoni ta' l-ADR dwar il-pakkettar, l-immarkar u t-tikkettar tal-ġarr, lejn l-eqreb kwartieri militari għar-rimi, fi kwantitajiet żgħar (taħt il-limiti fil-punt 1.1.3.6) ta' oġġetti pirotekniċi bil-kodiċi tal-klassikazzjoni 1.3G, 1.4G u 1.4S tal-Klassi 1 ta' l-ADR, li juru n-numri rispettivi ta' l-identitifikazzjoni tas-sustanza NU0092, NU0093, NU0403 jew NU0404. Referenza għall-Anness I.1 ta' din id-Direttiva: 1.1.3.6, 4.1, 5.2 u 6.1 Il-kontenut ta' l-Anness tad-Direttiva: Rimi ta' materjal pirotekniku skadut. Il-kontenut tal-leġiżlazzjoni nazzjonali: Id-dispożizzjonijiet ta' l-ADR dwar il-pakkettar, l-immarkar u t-tikkettar tal-ġarr ta' materjal pirotekniku skadut, li juri n-numru NU rispettivi NU0092, NU0093, NU0403, NU0404, lejn l-eqreb kwartieri militari ma japplikawx sakemm id-dispożizzjonijiet ġenerali għall-ippakkettar ta' l-ADR jitħarsu u fid-dokument tat-trasport tkun inkluża informazzjoni addizzjonali. Tapplika biss għat-trasport lokali, għall-eqreb kwartieri militari, ta' kwantitajiet żgħar minn dan il-materjal pirotekniku skadut, għal rimi sikur. Referenza inizjali għal-leġiżlazzjoni nazzjonali: Regulation 82(10) of the 'Carriage of Dangerous Goods by Road Regulations 2004' . Kummenti: Il-ġarr fi kwantitajiet żgħar ta' murtali skaduti għall-emerġenza fuq il-baħar speċjalment minn sidien ta' dgħajjes għad-delizju u fornituri marittimi, lejn kwartieri militari biex jintremew ħoloq diffikultajiet, partikolarment fir-rigward tar-rekwiżiti għall-pakkettar. Id-deroga għall-kwantitajiet żgħar (anqas minn dawk speċifikati fil-punt 1.1.3.6) għat-trasport lokali. RO–a–IE–3 Suġġett: Eżenzjoni mir-rekwiżiti tal-Kapitoli 6.7 u 6.8, fir-rigward tat-trasport bit-triq ta' tankijiet tal-ħażna mhux imnaddfa u nominalment vojta (għall-ħżin f'postijiet fissi), għall-finijiet ta' tindif, tiswija, ittestjar jew skreppjar. Referenza għall-Anness I.1 ta' din id-Direttiva: 6.7 u 6.8 Il-kontenut ta' l-Anness tad-Direttiva: Rekwiżiti għad-disinn, il-kostruzzjoni, l-ispezzjoni u l-ittestjar tat-tankijiet. Il-kontenut tal-leġiżlazzjoni nazzjonali: [Proposta] Eżenzjoni mir-rekwiżiti tal-Kapitoli 6.7 u 6.8 ta' l-ADR għat-trasport bit-triq ta' tankijiet tal-ħażna mhux imnaddfa u nominalment vojta (għall-ħżin f'postijiet fissi), għall-finijiet ta' tindif, tiswija, ittestjar jew skreppjar, bil-kundizzjoni li (a) skond ma jkun raġonevolment fattibbli, il-pajpijiet li kienu konnessi mat-tank jkunu tneħħew; (b) titwaħħal fit-tank valvola ta' ħelsien mill-pressjoni adatta, li tibqa' operattiva matul it-trasport; u (c) bla ħsara għall-kundizzjoni (b) l-aperturi kollha fit-tank u fil-pajpijiet mwaħħla magħhom ġew issiġillati biex jipprevjenu kull ħruġ ta' oġġetti perikolużi, sakemm ikun raġonevolment fattibbli. Referenza inizjali għal-leġiżlazzjoni nazzjonali: Emenda proposta għal 'Carriage of Dangerous Goods by Road Regulations, 2004'. Kummenti: Dawn it-tankijiet jintużaw għall-ħżin ta' sustanzi fi stabbilimenti fissi u mhux għat-trasport ta' oġġetti. Dawn ikun fihom kwantitajiet żgħar ħafna ta' oġġetti perikolużi waqt li huma (it-tankijiet) ikunu trasportati lejn stabbilimenti differenti għat-tindif, tiswija, eċċ. Preċedentement skond l-Art. 6.10. RO–a–IE–4 Suġġett: Eżenzjoni mir-rekwiżiti tal-Kapitoli 5.3, 5.4, Parti 7 u Anness B ta' l-ADR, fir-rigward tat-trasport taċ-ċilindri tal-gass li jintużaw f'distributi awtomatiċi (ta' xorb) meta huma ttrasportati fuq l-istess vettura tax-xorb (li għalihom għandhom jintużaw). Referenza għall-Anness I.1 ta' din id-Direttiva: Kapitoli 5.3, 5.7, Parti 7 u Anness B Il-kontenut ta' l-Anness tad-Direttiva: L-immarkar tal-vetturi, il-dokumentazzjoni tat-trasport u d-dispożizzjonijiet dwar it-tagħmir u l-operazzjonijiet ta' trasport. Il-kontenut tal-leġiżlazzjoni nazzjonali: [Proposta] Eżenzjoni mir-rekwiżiti tal-Kapitoli 5.3, 5.4, il-Parti 7 u l-Anness B ta' l-ADR, fir-rigward taċ-ċilindri tal-gass li jintużaw f'distributi awtomatiċi ta' xorb, meta dawn iċ-ċilindri tal-gass huma ttrasportati fuq l-istess vettura tax-xorb (li għalihom għandhom jintużaw). Referenza inizjali għal-leġiżlazzjoni nazzjonali: Emenda proposta għal ' Carriage of Dangerous Goods by Road Regulations, 2004 '. Kummenti: L-attivitajiet prinċiplai jikkonsistu fit-tqassim ta' pakketti ta' xorb, li mhumiex sustanzi ta' l-ADR, flimkien ma' kwantitajiet żgħar ta' ċilindri li jkun fihom il-gass assoċjat magħhom. Preċedentement skond l-Art. 6.10. RO–a–IE–5 Suġġett: Eżenzjoni, għat-trasport nazzjonali fit-territorju ta' l-Irlanda, mir-rekwiżiti dwar il-kostruzzjoni u ttestjar ta' kontenituri, u mid-dispożizzjonijiet dwar l-użu tagħhom li jinsabu fil-Kapitoli 6.2. e 4.1. ta' l-ADR u applikabbli għal ċilindri u krietel tal-kompressjoni għall-gassijiet tal-Klassi 2, li wettqu trasport multimodali, inkluż it-trasport marittimu, sakemm (i) dawn iċ-ċilindri u krietel tal-kompressjoni nbnew, ġew ittestjati u użati skond il-kodiċi IMDG, (ii) dawn iċ-ċilindri u krietel tal-kompressjoni ma jimtlewx mill-ġdid fl-Irlanda, iżda ttieħdu lura nominalment vojta lejn il-pajjiż ta' l-oriġini tat-trasport multimodali, u (iii) dawn iċ-ċilindri u krietel tal-kompressjoni tqassmu lokalment f'kwantitajiet żgħar. Referenza għall-Anness I.1 ta' din id-Direttiva: 1.1.4.2, 4.1 u 6.2 Il-kontenut ta' l-Anness tad-Direttiva: Dispożizzjonijiet dwar it-trasport multimodali, inkluż it-trasport marittimu, dwar l-użu ta' ċilindri u krietel tal-kompressjoni għall-gassijiet tal-Klassi 2 ta' l-ADR, u dwar il-kostruzzjoni u ttestjar ta' dawn iċ-ċilindri u krietel tal-kompressjoni għall-gassijiet tal-Klassi 2 ta' l-ADR. Il-kontenut tal-leġiżlazzjoni nazzjonali: [Proposta] Id-dispożizzjonijiet tal-Kapitoli 4.1. u 6.2 ma japplikawx għaċ-ċilindri u krietel tal-kompressjoni għall-gassijiet tal-Klassi 2 ta' l-ADR, sakemm (i) dawn iċ-ċilindri u krietel tal-kompressjoni nbnew u ġew ittestjati skond il-kodiċi IMDG, (ii) dawn iċ-ċilindri u krietel tal-kompressjoni ntużaw skond il-kodiċi IMDG, (iii) dawn iċ-ċilindri u krietel tal-kompressjoni ntbagħtu lura lill-kunsinnatur permezz ta' trasport multimodali, inkluż it-trasport marittimu, (iv) dawn iċ-ċilindri u krietel tal-kompressjoni ntbagħtu lura lill-utent finali fi vjaġġ wieħed, li sar f'ġurnata, mid-destinatarju tat-trasport multimodali inkluż it-trasport marittimu [imsemmi fis-subparagrafu (iii) hawn fuq], (v) dawn iċ-ċilindri u krietel tal-kompressjoni ma jimtlewx mill-ġdid fl-Istat u meħuda lura nominalment vojta lill-pajjiż ta' l-oriġini tat-trasport multimodali [imsemmi fis-subparagrafu (iii) hawn fuq] u (vi) dawn iċ-ċilindri u krietel tal-kompressjoni tqassmu lokalment fl-Istat fi kwantitajiet żgħar. Referenza inizjali għal-leġiżlazzjoni nazzjonali: Emenda proposta għal ' Carriage of Dangerous Goods by Road Regulations, 2004 '. Kummenti: Il-gassijiet li jinsabu f'dawn iċ-ċilindri u krietel tal-kompressjoni għandhom speċifikazzjonijiet, rikjesti mill-utenti finali, li tirriżulta mill-ħtieġa li jiġu impurtati minn barra ż-żona ADR. Ladarba użati, dawn iċ-ċilindri u krietel tal-kompressjoni nominalment vojta jeħtieġ jittieħdu lura lill-pajjiż ta' l-oriġini, biex jimtlew mill-ġdid b'gassijiet espressament speċifikati, u ma għandhomx jimtlew mill-ġdid fl-Irlanda u lanqas f'ebda parti oħra taż-żona ADR. Minkejja mhumiex konformi ma' l-ADR, huma konformi mal-kodiċi IMDG u aċċettati minnu. It-trasport multimodali, li jibda minn barra ż-żona ADR, huwa maħsub biex jintemm fl-istabbilimenti ta' l-importatur, minn fejn iċ-ċilindri u l-krietel tal-kompressjoni huma maħsuba biex jitqassmu lill-utenti finali lokalment, fuq it-territorju ta' l-Irlanda, u fi kwantitajiet żgħar. Dan it-trasport fuq it-territorju ta' l-Irlanda għandu jsir fir-rispett ta' l-Artikolu 6(9) tad-Direttiva 94/55/KE kif emendat. LT il-Litwanja RO–a–LT–1 Suġġett: Adozzjoni tal-RO–a–UK-6. Referenza inizjali għal-leġiżlazzjoni nazzjonali: Lietuvos Respublikos Vyriausybės 2000 m. kovo 23 d. nutarimas Nr. 337 “Dėl pavojingų krovinių vežimo kelių transportu Lietuvos Respublikoje” . UK ir-Renju Unit RO–a–UK–1 Suġġett: It-trasport ta' ċerti oġġetti b'radjuattività baxxa bħal arloġġi, strumenti li jindunaw bid-duħħan, boxxli (E1). Referenza għall-Anness I.1 ta' din id-Direttiva: Ħafna mir-rekwiżiti ta' l-ADR Il-kontenut ta' l-Anness tad-Direttiva: Rekwiżiti għat-trasport ta' materjal tal-Klassi 7. Il-kontenut tal-leġiżlazzjoni nazzjonali: Eżenzjoni totali mid-dispożizzjonijiet tar-regolamenti nazzjonali għal ċerti prodotti kummerċjali li jkun fihom kwantitajiet limitati ta' materjal radjuattiv. (Tagħmir luminuż maħsub biex jintlibes minn bniedem; fi kwalunkwe vettura jew vettura ferrovjarja ta' mhux iktar minn 500 detettur tad-duħħan għall-użu domestiku b’attività individwali li ma taqbiżx l-40 kBq; jew fi kwalunkwe vettura jew vettura ferrovjarja mhux aktar minn ħames biċċiet tagħmir tad-dawl bil-gass tat-tritju b'attività individwali li ma taqbiżx l-10 GBq). Referenza inizjali għal-leġiżlazzjoni nazzjonali: The Radioactive Material (Road Transport) Regulations 2002 Regulation 5(4)(d) . The Carriage of Dangerous Goods and Use of Transportable Pressure Equipment Regulations 2004: Regulation 3(10). Kummenti: Din id-deroga hija miżura ta' terminu qasir, li ma tibqax tinħtieġ aktar meta emendi simili għar-regoli ta' l-IAEA jiġu inkorporati fl-ADR. RO–a–UK–2 Suġġett: Eżenzjoni mir-rekwiżit li jinżamm dokument tat-trasport għal ċerti kwantitajiet ta' oġġetti perikolużi (minbarra mill-Klassi 7) kif ddefinit fil-1.1.3.6 (E2). Referenza għall-Anness I.1 ta' din id-Direttiva: 1.1.3.6.2 u 1.1.3.6.3 Il-kontenut ta' l-Anness tad-Direttiva: Eżenzjonijiet minn ċerti rekwiżiti għal ċerti kwantitajiet għal kull unità ta' trasport. Il-kontenut tal-leġiżlazzjoni nazzjonali: Id-dokument tat-trasport ma jkunx meħtieġ għal kwantitajiet limitati, bl-eċċezzjoni fejn dawn jiffurmaw parti minn tagħbija akbar. Referenza inizjali għal-leġiżlazzjoni nazzjonali: The Carriage of Dangerous Goods and Use of Transportable Pressure Equipment Regulations 2004: Regulation 3(7)(a). Kummenti: Din l-eżenzjoni hija adatta għat-trasport nazzjonali, meta d-dokument tat-trasport mhuwiex dejjem xieraq fil-każijiet li jinvolvu d-distribuzzjoni lokali. RO–a–UK–3 Suġġett: Eżenzjoni mir-rekwiżit għall-vetturi li jġorru materjal ta' radjuattività b’livell baxx biex iġorru tagħmir ta' kontra n-nar (E4). Referenza għall-Anness I.1 ta' din id-Direttiva: 8.1.4 Il-kontenut ta' l-Anness tad-Direttiva: Rekwiżit għall-vetturi li jġorru fuqhom apparat għat-tifi tan-nar. Il-kontenut tal-leġislazzjoni nazzjonali: Jitneħħa r-rekwiżit biex jinġarr tagħmir għat-tifi tan-nar (NU 2908, 2909, 2910 u 2911). Jipprevedi rekwiżit inqas strett meta jinġarr biss għadd żgħir ta' pakketti. Referenza inizjali għal-leġiżlazzjoni nazzjonali: The Radioactive Material (Road Transport) Regulations 2002 Regulation 5 (4) (d). Kummenti: It-trasport ta' tagħmir tat-tifi tan-nar huwa fil-prattika irrelevanti għat-trasport ta' NU 2908, 2909, 2910, NU 2911, li ħafna drabi jistgħu jinġarru f'vetturi żgħar. RO–a–UK–4 Suġġett: It-tqassim ta' oġġetti f'pakketti interni lill-bejjiegħa bl-imnut jew l-utenti (bl-esklużjoni ta' dawk tal-Klassijiet 1, 4.2, 6.2 u 7) minn depożitu ta' distribuzzjoni lokali lill-bejjiegħa bl-imnut jew l-utenti u mill-bejjiegħa ta' l-imnut lill-utenti finali (N1). Referenza għall-Anness I.1 ta' din id-Direttiva: 6.1. Il-kontenut ta' l-Anness tad-Direttiva: Ir-rekwiżiti għall-kostruzzjoni u l-ittestjar tal-pakkettar. Il-kontenut tal-leġislazzjoni nazzjonali: Il-pakketti ma jeħtiġux li jkollhom il-marka RID/ADR jew NU u lanqas immarkati b'mod ieħor jekk ikun fihom oġġettiprevisti fix- Schedule 3 . Referenza inizjali għal-leġiżlazzjoni nazzjonali: The Carriage of Dangerous Goods and Use of Transportable Pressure Equipment Regulations 2004: Regulation 7(4) and Regulation 36 Authorisation Number 13. Kummenti: Ir-rekwiżiti ta' l-ADR mhumiex xierqa għall-aħħar stadji ta' trasport minn ċentru ta' distribuzzjoni għal għand il-bejjiegħ bl-imnut jew l-utent jew inkella mill-bejjiegħ bl-imnut għal għand l-utent finali. L-għan ta' din id-deroga huwa li tippermetti li l-kontenituri ta' ġewwa ta' l-oġġetti għat-tqassim għall-bejgħ bl-imnut jinġarru fl-aħħar parti tal-vjaġġ tad-distribuzzjoni lokali mingħajr il-pakkettar ta' barra. RO–a–UK–5 Suġġett: Biex ikun hemm "kwantità massima totali" differenti "għal kull unità ta' trasport" għall-oġġetti tal-Klassi 1 fil-kategoriji 1 u 2 tat-Tabella f'1.1.3.6.3 (N10). Referenza għall-Anness I.1 ta' din id-Direttiva: 1.1.3.6.3 u 1.1.3.6.4 Il-kontenut ta' l-Anness tad-Direttiva: Eżenzjonijiet marbuta mal-kwantitajiet li jkunu trasportati għal kull unità ta' trasport. Il-kontenut tal-leġiżlazzjoni nazzjonali: Jistabbilixxi r-regoli dwar l-eżenzjonijiet għal kwantitajiet limitati u tagħbija mħallta ta' splussivi. Referenza inizjali għal-leġiżlazzjoni nazzjonali: Carriage of Explosives by Road Regulations 1996, reg. 13 and Schedule 5 ; reg. 14 and Schedule 4 . Kummenti: Li jitħallew limiti differenti ta' kwantità għall-oġġetti tal-Klassi 1, jiġifieri "50" għall-kategorija 1 u "500" għall-kategorija 2. Sabiex tkun tista' tiġi kkalkolata tagħbija mħallta, il-fatturi tal-multiplikazzjoni għandhom jinqraw "20" għall-kategorija tat-trasport 1 u "2" għall-kategorija tat-trasport 2. Preċedentement deroga skond l-Art. 6.10. RO–a–UK–6 Suġġett: Iż-żieda tal-massa netta massima ta' splussiv awtorizzat fuq il-vetturi EX/II (N13). Referenza għall-Anness I.1 ta' din id-Direttiva: 7.5.5.2 Il-kontenut ta' l-Anness tad-Direttiva: Limitazzjonijiet fuq kwantitajiet għal sustanzi u oġġetti splussivi li jkunu ttrasportati. Il-kontenut tal-leġiżlazzjoni nazzjonali: Limitazzjonijiet fuq kwantitajiet għal sustanzi u oġġetti splussivi li jkunu ttrasportati. Referenza inizjali għal-leġiżlazzjoni nazzjonali: Carriage of Explosives by Road Regulations 1996, reg. 13, Schedule 3 . Kummenti: Ir-Regolamenti tar-Renju Unit jippermettu massa netta massima ta' 5,000 kg fil-vetturi tat-Tip II għall-Gruppi ta' Kompatibilità 1.1C, 1.1D, 1.1E u 1.1J. Ħafna oġġetti tal-Klassi 1.1C, 1.1D, 1.1E u 1.1J li jittieħdu lejn l-Ewropa jkunu kbar jew goffi, u dawn jaqbżu madwar iż-2.5 m fit-tul. Primarjament dawn ikunu oġġetti li jisplodu u jkunu għall-użu militari. Il-limitazzjonijiet fuq il-kostruzzjoni għall-vetturi EX/III (li jeħtieġu jkunu vetturi magħluqa) jagħmluha ferm diffiċli biex dawn l-oġġetti jkunu jistgħu jitgħabbew u jitħattew. Xi oġġetti jista' jeħtieġu tagħmir speċjalizzat tat-tagħbija u l-ħatt fil-bidu u fit-tmiem tal-vjaġġ. Fil-prattika, iżda, dan it-tagħmir rarament jeżisti. Hemm biss ftit vetturi tat-tip EX/III li qed jintużaw fir-Renju Unit, u dan ikun ferm ta' piż għall-industrija biex issir talba għal aktar vetturi speċjalizzati tat-tip EX/III biex dawn jinbnew ħalli jġorru dan it-tip ta' splussivi. Fir-Renju Unit, l-isplussivi militari jiġu trasportati l-aktar permezz vetturi kummerċjali u għalhekk ma jistgħux jittieħdu l-vantaġġi mill-eżenzjoni għal vetturi militari li hemm fid-Direttiva ta' Qafas. Biex tissolva din il-problema, ir-Renju Unit dejjem ippermetta t-trasport ta' mhux aktar minn 5,000 kg ta' dan it-tip ta' oġġetti fuq vetturi EX/II. Il-limitu li hemm bħalissa mhuwiex dejjem suffiċjenti, għaliex oġġett jista' jkun fih aktar minn 1,000 kg fi splussivi. Mill-1950, seħħew biss żewġ inċidenti (it-tnejn li huma fis-snin '50) li rrigwardaw l-isplużjoni ta' materjal splussiv b'toqol ta' aktar minn 5,000 kg. L-inċidenti ġraw mill-ħruq ta' tajers u minn sistema ta' l- exhaust sħun li tat in-nar lix- sheeting . In-nirien setgħu tqabbdu b'tagħbija iżgħar. Ma kien hemm l-ebda vittima. Hemm evidenza empirika li turi li oġġetti splussivi ppakkjati kif suppost ma jkunux jistgħu jisplodu minħabba xi impatt, eż. meta l-vettura tkun involuta f'xi kolliżjoni. L-evidenza minn rapporti militari u minn informazzjoni ġejja minn testijiet li saru fuq l-impatt ta' missili juru li biex ikun hemm splużjoni ta' skrataċ, irid ikun hemm veloċità ta' l-impatt 'il fuq minn dik maħluqa minn drop test ta' 12-il metru. L-istandards ta' sikurezza li hemm bħalissa mhux se jintlaqtu. RO–a–UK–7 Suġġett: Eżenzjoni mir-rekwiżiti ta' superviżjoni għal kwantitajiet żgħar ta' ċerti oġġetti tal-Klassi 1 (N12). Referenza għall-Anness I.1 ta' din id-Direttiva: 8.4 u 8.5 S1(6) Il-kontenut ta' l-Anness tad-Direttiva: Ir-rekwiżiti ta' superviżjoni għal vetturi li jġorru ċerti kwantitajiet ta' oġġetti perikolużi. Il-kontenut tal-leġiżlazzjoni nazzjonali: Tipprevedi pparkjar mingħajr periklu u faċilitajiet ta' superviżjoni, imma mhemmx ħtieġa li ċerta tagħbija tal-Klassi 1 issirilhom superviżjoni kostanti, kif stabbilit fil-Kapitlu 8.5 S1(6) ta' l-ADR. Referenza inizjali għal-leġiżlazzjoni nazzjonali: Carriage of Dangerous Goods by Road Regulations 1996, reg. 24 . Kummenti: Ir-rekwiżiti ta' l-ADR fil-qasam tas-superviżjoni mhumiex dejjem fattibbli f'kuntest nazzjonali. RO–a–UK–8 Suġġett: It-tnaqqis tar-restrizzjonijiet fuq it-trasport ta' tagħbija mħallta ta' splussivi, u ta' splussivi ma' oġġetti perikolużi oħra, f'vaguni, vetturi u kontejners (N4/5/6). Referenza għall-Anness I.1 ta' din id-Direttiva: 7.5.2.1 u 7.5.2.2 Il-kontenut ta' l-Anness tad-Direttiva: Ir-restrizzjonijiet fuq ċerti tipi ta' tagħbija mħallta. Il-kontenut tal-leġiżlazzjoni nazzjonali: Il-leġiżlazzjoni nazzjonali hija inqas stretta fejn għandu x'jaqsam it-trasport imħallat ta' splussivi, bil-kundizzjoni li dan it-trasport ikun jista' jitwettaq mingħajr riskju. Referenza inizjali għal-leġiżlazzjoni nazzjonali: Carriage of Dangerous Goods by Road Regulations 1996, reg. 18 . Kummenti: Ir-Renju Unit jixtieq jippermetti xi varjazzjonijiet fir-regoli tat-taħlit għall-isplussivi ma' splussivi oħra, kif ukoll ta' splussivi ma' oġġetti perikolużi oħra. Kwalunkwe varjazzjoni għandu jkollha limitu ta' kwantità fuq wieħed jew aktar mill-partijiet kostitwenti tat-tagħbija, u tkun permessa biss jekk "il-miżuri prattiċi kollha jkunu ttieħdu b'mod raġonevoli biex jipprevjenu li l-isplussivi jiġu f'kuntatt ma', jew inkella jpoġġu fil-periklu jew ikunu mhedda minn, dawn l-oġġetti." Eżempji ta' varjazzjonijiet li r-Renju Unit jista' jippermetti huma: 1. Splussivi li ġew allokati n-numri tal-klassifikazzjoni NU 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 jew 0361 jistgħu jiġu trasportati fl-istess vettura ma' l-oġġetti perikolużi li ġew allokati n-numru tal-klassifkazzjoni NU 1942. Il-kwantità ta' NU 1942 permessa għat-tagħbija għandha tkun limitata billi titqies bħala splussiv ta' 1.1D; 2. Splussivi kklassifikati bin-numri NU 0191, 0197, 0312, 0336, 0403, 0431, u 0453 jistgħu jkunu trasportati fl-istess vettura ma' oġġetti perikolużi (bl-eċċezzjoni ta' gassijiet li jieħdu n-nar, sustanzi infettivi u sustanzi tossiċi) tat-tieni kategorija tat-trasport jew oġġetti perikolużi tat-tielet kategorija tat-trasport, jew kull taħlita tagħhom, bil-kundizzjoni li l-massa jew il-volum totali ta' oġġetti perikolużi tat-tieni kategorija tat-trasport ma' tisboqx il-500 kg jew 500 litru u l-massa totali netta ta' dawn l-isplussivi ma tisboqx il-500 kg; 3. Splussivi ta' 1.4G jistgħu jkunu trasportati flimkien ma' likwidi li jaqbdu malajr u gassijiet li jieħdu n-nar fit-tieni kategorija tat-trasport jew ma' gassijiet li ma jieħdux in-nar u li mhumiex tossiċi fil-kategorija 3 tat-trasport, jew f'xi taħlita tagħhom fl-istess vettura, bil-kundizzjoni li l-massa jew il-volum totali ta' oġġetti perikolużi kollha f'daqqa ma taqbiżx/jaqbiżx il-200 kg jew 200 litru u l-massa totali netta ta' splussivi ma taqbiżx l-200 kg; 4. Oġġetti li jisplodu li ġew allokati n-numri ta' klassifikazzjoni NU 0106, 0107 jew 0257 jistgħu jiġu trasportati ma' oġġetti splussivi fil-Grupp ta' Kompatibilità D, E jew F li għalihom dawn huma komponenti. Il-kwantità totali ta' splussivi tan-numri NU 0106, 0107 jew 0257 ma għandhiex tkun aktar minn 20 kg. RO–a–UK–9 Suġġett: Alternattiva biex jintwerew il-pjanċi oranġjo għal konsenji żgħar ta' materjal radjuattiv f'vetturi żgħar. Referenza għall-Anness I.1 ta' din id-Direttiva: 5.3.2 Il-kontenut ta' l-Anness tad-Direttiva: Il-kriterju biex jintwerew il-pjanċi oranġjo f'vetturi żgħar li jkunu qed iġorru materjal radjuattiv. Il-kontenut tal-leġiżlazzjoni nazzjonali: Tippermetti kwalunkwe deroga approvata b'dan il-proċess. Id-deroga meħtieġa hija: 1. Il-vetturi għandhom jew: (a) ikollhom avviż skond id-dispożizzjonijiet applikabbli tal-paragrafu 5.3.2 ta' l-ADR; jew (b) fil-każ ta' vetturi ta' inqas minn 3500 kg bħala toqol, li jkunu qed iġorru inqas minn għaxar kaxxi li jkun fihom materjal mhux fissili jew fissili (mhux radjuattiv), u fejn l-għadd ta' l-indiċijiet tat-trasport ta' dawn il-pakki ma jkunx jaqbeż il-valur ta' 3, jistgħu jġorru alternattivament avviż li jaqbel mar-rekwiżit tal-paragarfu 2 ta' hawn taħt. 2. Għall-għanijiet tal-paragrafu 1 ta' hawn fuq, l-avviż li għandu jintwera fuq il-vettura waqt it-trasport ta' materjal radjuattiv għandu jkun f'konformità ma' dan li ġej: (a) Għandu jkun mhux inqas minn 12 ċm kwadru. L-ittri kollha ta' fuq l-avviż għandhom ikunu ta' lewn iswed, b'tipa grassa, u leġġibbli. L-ittri kollha għandhom ikunu intaljati jew stampati. L-ittri kbar fil-kelma "RADJUATTIV" ma għandhomx ikunu inqas minn 12 mm fl-għoli u l-ittri kbar l-oħra kollha ma għandhomx ikunu inqas minn 5 mm fl-għoli; (b) Dan ma għandux jinħaraq b'tali mod u manjiera li l-kliem ta' fuq l-avviż għandu jibqa' jinqara anki wara li dan ikun ġie espost għal xi ħruq tal-vettura; (c) Għandu jitwaħħal tajjeb fuq il-vettura f'pożizzjoni fejn ikun jidher b'mod ċar għas-sewwieq, iżda li ma jtellifx il-vista tiegħu tat-triq, u għandu jkun muri biss meta fuq il-vettura jkun qed jiġi trasportat materjal radjuattiv; (d) Għandu jkun f'forma miftiehma, u għandu juri l-isem, l-indirizz u n-numru tat-telefon f'każ ta' xi emerġenza. Referenza inizjali għal-leġiżlazzjoni nazzjonali: The Radioactive Material (Road Transport) Regulations 2002 Regulation 5 (4) (d) . Kummenti: Id-deroga hija meħtieġa għal ċaqliq limitat ta' kwantitajiet żgħar ta' materjal radjuattiv, primarjament monodożi ta' materjal radjuattiv għal pazjenti bejn il-faċilitajiet ta' l-isptar lokali, fejn jintużaw vetturi żgħar u fejn mhux sempliċi li jitwaħħlu pjanċi oranġjo żgħar. L-esperjenza wriet li għal dawn il-vetturi it-twaħħil ta' pjanċi oranġjo huwa wieħed problematiku, u huwa diffiċli li dawn jinżammu f'kundizzjonijiet normali ta' trasport. Il-vetturi għandhom ikunu mmarkati bi pjanċi li juru l-kontenut f'konformità ma' l-ADR, il-punt 5.3.1.5.2 (u normalment 5.3.1.7.4), u li dawn ikunu jispeċifikaw b'mod ċar il-periklu. Barra minn hekk, għandu jitwaħħal f'post fejn jidher avviż li ma jkunx jista' jinħaraq u li fuqu jkun hemm l-informazzjoni relevanti fil-każ ta' emerġenza. Fil-prattika, se jkun hemm aktar informazzjoni ta' sikurezza milli skond ir-rekwiżiti ta' l-ADR, il-punt 5.3.2. Abbażi ta' l-Artikolu 7(2) punt b1 BE il-Belġju RO–b1–BE–1 Suġġett: It-trasport fil-viċinanzi ta' żoni industrijali, inkluż it-trasport fi triq pubblika. Referenza għall-Anness I.1 ta' din id-Direttiva: Annessi A u B. Il-kontenut ta' l-Anness tad-Direttiva: Annessi A u B. Il-kontenut tal-leġiżlazzjoni nazzjonali: Id-derogi li jikkonċernaw id-dokumentazzjoni, it-tikkettar u l-immarkar ta' pakketti, kif ukoll iċ-ċertifikat tas-sewwieq. Referenza inizjali għal-leġiżlazzjoni nazzjonali: Derogi 2-89, 4-97 u 2-2000. Kummenti: Oġġetti perikolużi trasferiti bejn żewġ siti industrijali - Deroga 2-89: qsim ta' triq prinċipali pubblika (prodotti kimiċi f'pakketti); - deroga 4-97: distanza ta' 2 km (lingotti tal-ħadid ( pig-iron ) f'temperatura ta' 600° C). - deroga 2-2000: distanza ta' madwar 500 m (IBC, PG II, III, Klassijiet 3, 5.1, 6.1, 8 u 9). RO–b1–BE–2 Suġġett: Ċaqliq ta' tankijiet ta' ħażna li mhumiex maħsuba bħala tagħmir ta' trasport. Referenza għall-Anness I.1 ta' din id-Direttiva: 1.1.3.2. (f) Il-kontenut tal-leġiżlazzjoni nazzjonali: Tawtorizza ċ-ċaqliq ta' tankijiet ta' ħażna nominalment vojta għat-tindif/tiswija. Referenza inizjali għal-leġiżlazzjoni nazzjonali: Eżenzjoni 6-82, 2-85. Kummenti: Deroga reġistrata mill-Kummissjoni Ewropea bħala Nru 7 (skond l-Artikolu 6(10)). RO–b1–BE–3 Suġġett: It-taħriġ għas-sewwieqa. It-trasport lokali ta' NU 1202, 1203 u 1223 f'pakketti u tankijiet (fil-Belġju, f'raġġ ta' 75 km mill-post tas-sede prinċipali). Referenza għall-Anness I.1 ta' din id-Direttiva: 8.2 Il-kontenut ta' l-Anness tad-Direttiva: Struttura tat-taħriġ: 1) Taħriġ dwar "Pakketti" 2) Taħriġ dwar "Tankijiet" 2) Taħriġ speċjali Klassi 1 2) Taħriġ speċjali Klassi 7 Il-kontenut tal-leġiżlazzjoni nazzjonali: Definizzjonijiet — ċertifikat — ħruġ — duplikati — validità u proroga — organizzazzjoni tal-korsijiet u eżamijiet — derogi — penali — dispożizzjonijiet finali. Referenza inizjali għal-leġiżlazzjoni nazzjonali: Għandha tiġi speċifikata f'regolament imminenti. Kummenti: Qed jiġi propost li jingħata kors inizjali segwit minn eżami limitat għat-trasport tan-NU 1202, 1203 u 1223 f'pakketti u tankijiet f'raġġ ta' 75 km mis-sede prinċipali - it-taħriġ għandu jdum skond ir-rekwiżiti ta' l-ADR – wara ħames snin, is-sewwieq ikun obbligat isegwi kors ta' aġġornament u li jgħaddi mill-eżami – iċ-ċertifikat jistipola t-"trasport nazzjonali ta' oġġetti NU 1202, 1203 u 12223 skond l-Artikolu 6(9) tad-Direttiva 94/55". RO–b1–BE–4 Suġġett: Trasport ta' oġġetti perikolużi f'tankijiet biex dawn ikunu eliminati permezz ta' inċinerazzjoni. Referenza għall-Anness I.1 ta' din id-Direttiva: 3.2 Il-kontenut tal-leġiżlazzjoni nazzjonali: Permezz ta' deroga mit-tabella fil-Kapitolu 3.2, huwa permess l-użu ta' kontenitur-tank bil-kodiċi L4BH minflok il-kodiċi L4DH għat-trasport ta' likwidu idroreattiv, tossiku, III, n.o.s. (mhux speċifikati b'mod ieħor) f'kundizzjonijiet speċifiċi. Referenza inizjali għal-leġiżlazzjoni nazzjonali: Deroga 01 – 2002. Kummenti: Dan ir-regolament jista' jkun applikat biss għat-trasport ta' skart perikoluż fuq distanzi qosra. RO–b1–BE–5 Suġġett: Trasport ta' skart perikoluż lejn impjanti ta' rimi. Referenza għall-Anness I.1 ta' din id-Direttiva: 5.2, 5.4, 6.1 (regolament il-qadim: A5, 2X14, 2X12) Il-kontenut ta' l-Anness tad-Direttiva: Klassifikazzjoni, immarkar u rekwiżiti dwar il-pakkettar. Il-kontenut tal-leġiżlazzjoni nazzjonali: Minflok ma jiġi kklassifikat l-iskart skond l-ADR, dan huwa assenjat lil gruppi differenti (solventi li jaqbdu, żebgħa, aċidi, batteriji, eċċ.) biex ikunu evitati reazzjonijiet perikolużi fi ħdan l-istess grupp. Ir-rekwiżiti għall-kostruzzjoni tal-pakketti huma inqas restrittivi. Referenza inizjali għal-leġiżlazzjoni nazzjonali: Arrête royal relatif au transport de marchandises dangereuses par route . Kummenti: Dan ir-regolament jista' jkun applikat għat-trasport ta' kwantitajiet żgħar ta' skart sa l-impjanti tar-rimi. RO–b1–BE–6 Suġġett: Adozzjoni ta' l-RO–b1–SE–5. Referenza inizjali għal-leġiżlazzjoni nazzjonali: RO–b1–BE–7 Suġġett: Adozzjoni ta' l-RO–b1–SE-6. Referenza inizjali għal-leġiżlazzjoni nazzjonali: RO–b1–BE–8 Suġġett: Adozzjoni ta' l-RO–b1–UK–2. Referenza inizjali għal-leġiżlazzjoni nazzjonali: DE il-Ġermanja RO–b1–DE–1 Suġġett: Tneħħija ta' ċerti indikazzjonijiet fid-dokument tat-trasport (n2). Referenza għall-Anness I.1 ta' din id-Direttiva: 5.4.1.1.1 Il-kontenut ta' l-Anness tad-Direttiva: Il-kontenut tad-dokument tat-trasport. Il-kontenut tal-leġiżlazzjoni nazzjonali: Għall-klassijiet kollha barra l-Klassijiet 1 (bl-eċċezzjoni ta' 1.4S), 5.2 u 7: Ebda indikazzjoni m'hi meħtieġa fid-dokument tat-trasport: a) għad-destinatarju fil-każ ta' distribuzzjoni lokali (bl-eċċezzjoni għal tagħbija mimlija u għat-trasport f'ċerti rotot); b) għall-ammont u t-tipi ta' kaxex, jekk il-punt 1.1.3.6 ma jkunx applikat u jekk il-vettura tkun f'konformità mad-dispożizzjonijiet kollha ta' l-Annessi A u B; c) għal tankijiet vojta u mhux imnaddfa, id-dokument tat-trasport ta' l-aħħar tagħbija huwa biżżejjed. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 18. Kummenti: L-applikazzjoni tad-dispożizzjonijiet kollha ma tkunx fattibbli fit-tip ta' traffiku kkonċernat. Id-deroga hija reġistrata mill-Kummissjoni Ewropea bħala Nru 22. (skond l-Art. 6(10)). RO–b1–DE–2 Suġġett: Trasport bl-ingrossa ta' materjal tal-Klassi 9 kontaminat bil-PCB. Referenza għall-Anness I.1 ta' din id-Direttiva: 7.3.1 Il-kontenut ta' l-Anness tad-Direttiva: Trasport bl-ingrossa. Il-kontenut tal-leġiżlazzjoni nazzjonali: Awtorizzazzjoni għat-trasport bl-ingrossa f'vetturi interkambjabbli jew kontejners issiġillati kontra t-trab u impermeabbli għal-likwidi. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 11. Kummenti: Deroga 11 limitata sal-31.12.2004; mill-2005, l-istess dispożizzjonijiet fl-ADR u fl-RID. Ara wkoll il-Ftehim Multilaterali M137. Lista Nru 4*. RO–b1–DE–3 Suġġett: Trasport ta' skart perikoluż ippakkjat. Referenza għall-Anness I.1 ta' din id-Direttiva: Il-parti 1 sa 5 Il-kontenut ta' l-Anness tad-Direttiva: Klassifikazzjoni, pakkettar u mmarkar. Il-kontenut tal-leġiżlazzjoni nazzjonali: Klassijiet 2 sa 6.1, 8 u 9: Pakkettar ikkumbinat u trasport ta' skart perikoluż f'pakketti u IBCs; l-iskart għandu jkun ppakkjat f'pakketti interni (waqt il-ġbir) u maqsum f'kategoriji speċifiċi ta' skart (biex ikunu evitati reazzjonijiet perikolużi fi ħdan grupp); użu ta' struzzjonijiet speċjali bil-miktub relatati mal-kategoriji ta' skart u bħala kopja ta' kargu; ġbir ta' skart domestiku u tal-laboratorji, eċċ. Referenza inizjali għal-leġiżlazzjoni nazzjonali: Gefahrgut-Ausnahmeverordnung - GGAV 2002 vom 06.11.2002 (BGBl. I S. 4350), geändert durch Artikel 2 der Verordnung vom 28.04.2003 (BGBl. I S. 595); Ausnahme 20. Kummenti: Lista Nru 6*. DK id-Danimarka RO–b1–DK–1 Suġġett: NU 1202, 1203, 1223 u Klassi 2 – ebda dokument tat-trasport. Referenza għall-Anness I.1 ta' din id-Direttiva: 5.4.1 . Il-kontenut ta' l-Anness tad-Direttiva: Id-dokument tat-trasport huwa meħtieġ. Il-kontenut tal-leġiżlazzjoni nazzjonali: Id-dokument tat-trasport mhuwiex meħtieġ għat-trasport ta' prodotti ta' żejt minerali tal-Klassi 3, ta' l-oġġetti NU 1202, 1203 e 1223 u ta' gassijiet tal-Klassi 2 fir-rigward tad-distribuzzjoni (oġġetti li jridu jiġu kkonsenjati lil destinatarju wieħed jew aktar u ġbir ta' oġġetti mibgħuta lura f'sitwazzjonijiet analogi) jekk l-istruzzjonjiet bil-miktub, barra l-informazzjoni meħtieġa mill-ADR, ikun fihom l-informazzjoni dwar in-numru NU, l-isem u l-klassi. Referenza inizjali għal-leġiżlazzjoni nazzjonali: Bekendtgørelse nr. 729 af 15/08/2001 om vejtransport af farligt gods . Kummenti: Ir-raġuni li tiġġustifika din id-deroga nazzjonali hija li l-iżvilupp ta' tagħmir elettroniku jagħmel possibbli, pereżempju, li kumpaniji taż-żejt li jagħmlu użu kontinwu minnu biex jibagħtu lill-vetturi informazzjoni dwar il-klijentela. Peress li din l-informazzjoni ma tkunx disponibbli fil-bidu tal-vjaġġ u din tgħaddi għand il-vettura matul il-vjaġġ, ma jkunx possibbli li jimtlew id-dokumenti tat-trasport qabel ma jibda l-vjaġġ. Dawn it-tipi ta' trasport huma ristretti għal żoni limitati. Bħalissa teżisti deroga għad-Danimarka għal dispożizzjoni analoga skond l-Artikolu 6(10). EL il-Greċja RO–b1–EL–1 Suġġett: Deroga għar-rekwiżiti ta' sikurezza għal tankijiet fissi (vetturi bit-tank), reġistrati qabel il-31 ta' Diċembru 2001, għat-trasport lokali jew kwantitajiet żgħar ta' xi kategoriji ta' oġġetti perikolużi. Referenza għall-Anness I.1 ta' din id-Direttiva: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17-6.8.2.1.22, 6.8.2.1.28, 6.8.2.2, 6.8.2.2.1, 6.8.2.2.2. Il-kontenut ta' l-Anness tad-Direttiva: Ir-rekwiżiti għall-kostruzzjoni, tagħmir, l-approvazzjoni tat-tip, spezzjonijiet u testijiet, u mmarkar ta' tankijiet fissi (vetturi bit-tank), tankijiet li jiżżarmaw u kontenituri-tank u partijiet tat-tank interkambjabbli, bil-partijiet ta' barra magħmula minn materjal metalliku, u vetturi-batterija u kontenituri għall-gass b'element multepliċi ( multiple element gas containers MEGCs). Il-kontenut tal-leġiżlazzjoni nazzjonali: Dispożizzjoni tranżitorja: Tankijiet fissi (vetturi bit-tank), tankijiet li jiżżarmaw u kontenituri-tank li l-ewwel reġistrazzjoni saret fil-Greċja bejn l-1 ta' Jannar 1985 u l-31 ta' Diċembru 2001 jistgħu jibqgħu jintużaw sal-31 ta' Diċembru 2010. Din id-dispożizzjoni tranżitorja tikkonċerna vetturi għat-trasport tal-materjal perikoluż li ġej (NU: 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262, 3257). Din il-modalità ta' trasport hija maħsuba għal kwantitajiet żgħar jew bħala trasport lokali għal vetturi rreġistrati matul il-perjodu msemmi hawn fuq. Din id-dispożizzjoni tranżitorja għandha tidħol fis-seħħ għall-vetturi bit-tank adattati skond: 1. Il-paragrafi ta' l-ADR dwar l-ispezzjonijiet u t-testijiet: 6.8.2.4.2, 6.8.2.4.3, 6.8.2.4.4, 6.8.2.4.5, (ADR 1999: 211.151, 211.152, 211.153, 211.154). 2. Il-ħxuna minima tal-qoxra ta' barra tkun 3 mm għal tankijiet li jkollhom kompartimenti b'kapaċità sa 3500 litru u minn talanqas 4 mm ħxuna ta' ħadid azzarjat għal tankijiet b'kompartimenti ta' kapaċità sa 6000 litru, indipendentement mit-tip jew ħxuna tal-ħitan diviżorji. 3. Jekk il-materjal użat ikun aluminju jew metall ieħor, it-tankijiet għandhom jissodisfaw ir-rekwiżiti għall-ħxuna u speċifikazzjonijiet tekniċi oħra li jkunu ġejjin minn disinji tekniċi approvati mill-awtorità lokali tal-pajjiż fejn dawn ikunu ġew reġistrati qabel. F'każ li ma jkunx hemm disinji tekniċi, it-tankijiet għandhom jissodisfaw ir-rekwiżiti tal-paragrafu 6.8.2.1.17 (211.127). 4. It-tankijiet għandhom jissodisfaw ir-rekwiżiti tal-paragrafi marġinali 211.128, 6.8.2.1.28 (211.129), paragrafu 6.8.2.2 bis-subparagrafi 6.8.2.2.1 u 6.8.2.2.2 (211.130, 211.131). B'mod aktar preċiż, il-vetturi bit-tank b'massa ta' inqas minn 4 tunnellati li jintużaw għat-trasport lokali ta' nafta ( gas oil ) biss (NU 1202), u reġistrati għall-ewwel darba qabel il-31 ta' Diċembru 2002, jekk il-ħxuna tal-qoxra tagħhom tkun inqas minn 3 mm, dawn għandhom jitħallew jintużaw biss jekk ikunu mibdula f'konformità mal-paragrafu marġinali 211.127 (5)b4 (6.8.2.1.20). Referenza inizjali għal-leġiżlazzjoni nazzjonali: Τεχνικές Προδιαγραφές κατασκευής, εξοπλισμού και ελέγχων των δεξαμενών μεταφοράς συγκεκριμένων κατηγοριών επικινδύνων εμπορευμάτων για σταθερές δεξαμενές (οχήματα-δεξαμενές), αποσυναρμολογούμενες δεξαμενές που βρίσκονται σε κυκλοφορία. (Ir-rekwiżiti għall-kostruzzjoni, it-tagħmir, l-ispezzjonijiet u t-testijiet fuq tankijiet fissi (vetturi bit-tank), tankijiet li jiżżarmaw li jkunu fiċ-ċirkolazzjoni, għal xi kategoriji ta' oġġetti perikolużi). RO-b1–EL–2 Suġġett: Deroga dwar ir-rekwiżiti ta' bażi marbuta mal-kostruzzjoni tal-vetturi maħsuba għat-trasport lokali ta' oġġetti perikolużi rreġistrati għall-ewwel darba qabel il-31 ta' Diċembru 2001. Referenza għall-Anness I.1 ta' din id-Direttiva: ADR 2001: 9.2, 9.2.3.2, 9.